
Kad sam bio posve malen — a tome je vrlo, vrlo 
davno — čitao sam knjižicu, koja se zvala Pinocchio ili 
Pustolovine drvene lutke (drvena lutka zove se talijan- 
ski — buratino). 

Često sam pričao svojim prijateljima, djevojčicama i 
dječacima, zanimljive doživljaje Buratina. No kako se 
knjižica izgubila, pričao sam svaki put drugačije, izmi- 
šljao sam situacije, kojih u knjizi uopće nije bilo. 

Sada, iza mnogo, mnogo godina, sjetio sam se sta- 
roga svoga druga Buratina i odlučio sam ispričati vam, 
djevojčice i dječaci, neobične doživljaje toga drvenoga 
čovječuljka. : 

STOLARU GIUSEPPU DOŠLA JE U RUKE 
CJEPANICA, KOJA JE CVILJELA 
LJUDSKIM GLASOM 


U davno, davno doba, u malom mjestu na obali 
Sredozemnog mora živio je stari stolar Giuseppe, 
kome su dali nadimak Modri nos. Jednom mu je 
došla u ruke cjepanica, obična cjepanica, kakvom 
se lože peći. 

»To nije loš komadić«, reče Giuseppe sam sebi, 
»dade se od njega nešto učiniti, možda noga za stol,« 


Giuseppe je nataknuo naočare, omotane konop- 
čićem — jer su naočare bile već stare — okretao je 
cjepanicu u ruci i stao je tesati sjekiricom. Ali tek 
što je počeo tesati, zacvilio je nečiji neobično tanak 
glasić: 

»Joj — joj, nježnije, molim!« 

Giuseppe je spustio naočare na vrh nosa, ogle- 
dao se po radionici, ali tu nije bilo nikoga. 

Pogledao pod stol — nitko... 

Zavirio u košaru sa strugotinama — nitko... 

Pružio glavu kroz vrata — ni na ulici nitko... 

»Možda mi se to pričinilo?« pomisli Giuseppe. 
»»Tka bi to mogao oviljeti?« 

Uzeo iznova sjekiricu, i opet — čim je dotaknuo 
cjepanicu ... zr 


»Joj, rekoh, da to boli«, jauknuo tanak glasić. 

Sada se Giuseppe uistinu prestraši, i naočari mu 
se nahukale... razgledao je sve kutove u radionici, 
naposlijetku se uvukao u ognjište i zabačene glave 
dugo gledao u pa 

»Nikoga tu nema. 

»Možda sam sila. više guenuo, pa mi od toga 
zuji u ušima?« razmišljao je Giuseppe. 





Ne, danas uopće nije pio... Kad se malo smi- 
rio, uzeo je Giuseppe strug, potuškao ga batićem, da 
bi izašlo sječivo, kako valja — ni previše, ni premalo 
— asa cjepanicu na stružnicu i — samo što je 
prešao . 

386), joj, joj, čujte, što me štipate?« očajno je 
zacvilio tanahan glasić. 

Ciuseppe je ispustio sjekiricu; uzmaknuo, uz- 
maknuo i sjeo ravno na zemlju: dosjetio se, da tana- 
han glasić izlazi iz cjepanice. 

GIUSEPPE DARUJE CJEPANICU, KOJA GOVORI, 
SVOME PRIJATELJU KARLU 


Uto je upravo došao k Giuseppu njegov stari 
prijatelj verglaš Karlo. Nekoć je Karlo hođao po 
mjestima u širokom šeširu, s prekrasnim organcem. 
Pjesmom i svirkom zarađivao je kruh. 

Sada je već Karlo bio star i bolestan, a i njegov 
se organac davno već pokvario. 

»Dobar dan, Giuseppe«, reče ulazeći u radioni- 
cu, »Što sjediš tu na podu?« 


se 


»Tako, izgubio sam mali vijčić, znaš... pa ga 
tražim«, odvrati Giuseppe i kriomice pocladh na cje- 
panicu. »A kako si mi ti, stari druže?« 

»Loše«, reče Karlo. »Stalno razmišljam, kako 
bih došao do kruha. Možeš li mi ti možda pomoći, 
posavjetovati, što bih trebao... .« 

.»Ništa lakše«, veselo reče Giuseppe, a u sebi po- 
misli: Bar ću se sada riješiti te proklete cjepanice! 
»Ništa lakše — vidiš, na stružnici leži krasna cjepa- 
nica; uzmi, Karlo, tu cjepanicu i odnesi je kući,« 

»Ah — tia — ha«, potišteno odvrati Karlo, »a 
što dalje? Da uzmem kući cjepanicu, a nemam u 
svojoj sobici ni ognjišta.« ' 

»Mislim to ozbiljno, Karlo... Uzmi nožić, izreži 
od te cjepanice lutku, nauči je šaliti se, pjevati i 
plesati, i pođi s njom po dvorištima. Zaradit ćeš tako 
komadić kruha i čašicu -vina.« 

U taj je čas na stružnici, gdje je ležala cjepanica, 
zapiskutao veseo glasić: 

»Odlično, dobro si to smislio; Modri nose!« 

Giuseppe se opet stresao od straha, a i Karlo se 
začuđen ogledao — otkuda taj glas? 

»Pa hvala ti, Giuseppe, na savjetu, i daj mi, mo- 
lim te, tu cjepanicu!« 

Nato Giuseppe uzme cjepanicu i brzo je tutne 
svom prijatelju. Bilo da ju je dodao nespretno, bilo 
da je cjepanica sama — poskočila i lupila Karla po 
glavi. 

»Ah, lijep mi to dar daješ!« uvrijeđeno uzvikne 
Karlo. 

»Oprosti, brate, nisam te to ja udario«, 

»Želiš valjda reći, da sam se sam udario po 
glavi ?« 

»Ne, brate — cjepanica sama mora da te je 
lupila.« 

»Ne, ja nisam... .« 

»Znao sam o tebi, Modri nose, da piješ«, reče 
Karlo, »a uz to još i lažeš!« 

»Ah, ti me želiš vrijeđati?« uzvikne Giuseppe. 
»Dođi samo bliže. .« 

Oba su se starca razljutila i spopala jedan 
drugoga. Karlo je uhvatio Giuseppa za modri nos. 
Giuseppe opet dohvatio Karla za sijede vlasi, što su 
mu rasle oko ušiju. ' 

Udarali se pod rebra. Prodirni glasić na stružni- 
ci ovilio je pri tom i podsticao: 

»Daj ga samo, daj ga, propisno!« 

Konačno se starci umorili i zadihali. Giuseppe 
reče: 

»Znaš šta, pomirimo se .. .« 

Karlo odvrati: 

»No, pa pomirimo se... .« 

Starci se zagrlili i izljubili, Karlo je uzeo cjepa- 
nicu pod ruku i pošao kući. 


KARLO IZREZUJE DRVENU LUTKU | NAZOVE 
JE BURATINO 

Karlo je stanovao u sobici pod stubištem, gdje 

nije bilo ništa osim krasnoga ognjišta — na zidu na- 


suprot vratima. 

Ali krasno ognjište i vatra na ognjištu i kotlić, 
što je visio nad vatrom — nisu bili pravi, nego samo 
naslikani na komadiću staroga platna. 

Karlo je ušao u sobicu, sjeo na jedinu stolicu do 
stola bez nogu, zavrtio cjepanicu amo i tamo i stao 
nožićem izrezivati od nje lutku. 

»Kako da je nazovem?« razmišljao je Karlo. »A 
što, da joj dadem ime Buratino? To će mi ime doni- 

jeti sreću. Poznavao sam jednu obitelj — svi su bili 
Buratini: otac — Buratino, majka — Buratino, djeca 
— isto tako Buratino . .. [ svi su živjeli veselo i 
mirno .. .« 

Najprije je izrezao na cjepanici kosu, pa čelo, 
zatim — oči... Najednom se oči same otvorile i 

uprie na nj. 

Karlo nije pokazao, da se prestrašio, samo je 
uliudno zapitao: 

»Drvene očice, zašto me tako čudno gledate?« 

Ali lutka je šutjela, možda zato, šio nije imala 
još usta. Karlo ie izrezao lice, zatim nos — posve 
obični... 


Najednom se nos stao sam duljiti, rastao, po- 
stao tako du i oštar, da je Karlo zagunđao: 

»Taj nije baš lijep, prilično je dug... .« 

I stao obrezivati vrh nosa. Ali to nije bilo lako. 
Nos se micao, ugibao i konačno ostao, kakav je bio 
— dug, odugačak, izraziti, oštri nos. 

Karlo se dao na usta. Ali jedva je izrezao usta, 
odmah se ona otvorila: 

»Hi — hi — hi, — ha — ha — hal« 

[ lutka isplazi starcu uski crveni jezik. 

Karlo je, ne obazirući se na to, izrezivao dalje. 
Napravio je lutki bradu, vrat, ramena, tijelo, ruke... 
Ali jedva je izrezao posljednji prst, Buratino je stao 
tući Karla šačicama po ćelavoj glavi, štipati ga i 
hihotati. 

*  »Čuj«, reče Karlo strogo, »ta nisam još s tobom 
ni gotov, a ti si već takav... što će biti kasnije? . 
Raci!.. .« 

| strogo je gledao Buratina. Buratino je okru- 
glim očima, kao što ih imaju miševi, gledao u oca 
Karla. 

Karlo mu je napravio od trijeski duge noge s 
velikim stopalima. 

Kad je svršio svoje djelo, postavio je drvenog: 
momčića na zemlju, da ga nauči hodati. 

Buratino se na dugim nožicama ljuljao, ljuljao, 
učinio korak, drugi, pa hop, hop — ravno k vratima, 
preko praga i — na ulicu. 

Karlo je uznemiren pošao za njim. 

»Ej, mangupe, vrati se... .« 

Ali da! Buratino je trčao ulicom kao zec, nje- 
govi drveni tabani samo su klopotali po kaldrmi: 
klopa-klop, klopa-klop... 

»Drž'te ga!« vikao je Karlo. 

Prolaznici su se smijali i pokazivali jedan dru- 
gome Buratina, koji je bježao. Na raskršću je stajao 
ogroman stražar sa zasukanim brcima, u trorogu 
šeširu. 

Kad je spazio drvenog čovječuljka, kako bježi, 
raskoračio se tako široko, da je nogama prepriječio 
cijelu ulicu. Buratino mu htjede umaći kroz noge, 
ali stražar ga uhvati za nos. Držao ga je tako dugo, 
dok nije dotrčao otac Karlo. 

»Čekaj samo, o tom ćemo još razgovarati«, re- 
kao je Karlo sav zadihan i htio strpati Buratina u 
džep kaputa. 

Ali Buratinu se nikako nije htjelo da izgubi 
tako lijep dan i da pred svima strši iz džepa kaputa 
nogama uvis — zato vješto izmakne, pade na kaidr- 
mu i pričini se mrtvim. 

»Ej, ej«, reče stražar, »tu nešto nije u redu... .« 

»Karlo ga mori gladom«, rekoše ostali, »taj se 
stari verglaš samo gradi dobričinom, a uistinu je to 
zao, kukavan čovjek.« 

Kad je sve to čuo brkati stražar, zgrabi nesret- 
nog Karla za ovratnik i povede ga u stražarnicu. 

Karlo je brisao prah sa cipela i glasno stenjao: 





»Oh, oh, na nesreću sam izrezao toga drvenog 
dječarca!« 

Kad se ulica ispraznila, Buratino je podigao nos, 
ogledao se i skokom otrčao kući. 


CVRČAK DAJE BURATINU MUDAR SAVJET 


Buratino je uletio u sobicu pod stubištem i pao 
na zemlju do podnožja stola. 
»Što da još izmislim?« 

Ne smijemo zaboraviti, da se Buratino rodio 
istom toga dana. Zato su njegove misli bile male — 
malahne, kratke — pokratke, glupe — poglupe. 

U taj čas začuo se glas: i 

»Cvrrki-cvrk, cvrrki-cvrk, cvrrki-cvrk!« 

Buratino podigne glavu ogledajući se po sobici. 

»Ej, tko je to ovdje?« 

»To sam ja — cvrrki-cvrk .. .« 

Buratino ugleda stvorenje, koje je malčice ličilo 
na žohara, ali glavu je imalo kao klišnjak. Sjedilo je 
na zidu nad ognjištem i tiho cvrčalo — cvrrki-cvrk 
— gledalo očima pametnim i ispupčanim, kao da su 
od stakla, i micalo brcima. 

»Ej, tko si ti?« 

»Ja sam — Cvrčak, koji govori«, odvrati stvore- 
nje, »a živim na tom mjestu preko stotinu godina.« 

»Tu sam gospodar ja, pakuj odavle!« 

»Dobro, otići ću, premda mi je žao, što moram 
napustiti mjesto, gdje sam živio preko stotinu godi- 
na«, odvrati cvrčak, »ali prije nego odem, čuj moj 
savjet.« 

»Trebam ja savjet staroga ovrčka.. .« 

»Ah, Buratino, Buratino«, govorio je cvrčak, 
»okani se uličnjaštva, slušaj Karla, ne bježi od kuće 
bez razloga, a sutra pođi u školu. To je moj savjet. 
Inače te čekaju grozne opasnosti i strašne pustolo- 
vine. Za tvoj život ne bih dao ni pare.« 

»Zzzzašto?« zapita Buratino. 

»Vidjet ćeš već — zzzzašto«, odgovori Cvrčak. 

»Ah ti, stoljetni kukčino, žoharčino!« poviče Bu- 
ratino. »Najviše od svega volim strašne pustolovine. 

Sutra ću rano u zoru uteći od kuće — verat ću se 
preko plotova, trgat ću ptičja gnijezda, zadirkivati 
ostale dječake, pse i mačke vući ću za rep... | još 
ću koješta drugo izmisliti .. .« 

»Žalim te, Buratino, uistinu te žalim, lijevat ćeš 
gorke suze!« 

»Zzzzašto?« zapita opet Buratino. 

»Zato što imaš glupu drvenu glavu... .« 

Nato je Buratino skočio na stolicu, sa stolice na 
stol, zgrabio batić i bacio ga cvrčku u glavu. 

Stari mudri vrčak duboko je uzdahnuo, zatrep- 
tao brčićima i zašao za ognjište. Nestalo ga iz te 
sobice zauvijek. 


BURATINO ZAMALO NE NASTRADA ZBOG 
SVOJE LAKOMISLENOSTI. OTAC KARLO PRAVI 
MU ODIJELO OD BOJADISANOG PAPIRA | 
KUPUJE MU ABECEDARKU 


Kad je Cvrčak nestao, nastala je u sobici pod 
stubištem mučna praznina. Satovi su se vukli vrlo 
polako. U Buratinovu želucu bila je također praznina. 

Čim je sklopio oči, vidio je već pred sobom pe- 
čeno pile na tanjuriću. 


Brzo otvori oči — ali pile na tanjuriću nestane. 
Opet sklopi oči — ugleda tanjurić s kolačem i 
malinovcem. 

Otvori oči — tanjurić s kolačem i malinovcem 
nestane. 

Tada je Buratino shvatio, da je strašno gladan. 

Pođe do ognjišta i turi nos u kotlić, koji je visio 
nad vatrom. Ali Buratinov je dugi nos probušio 
kotlić, jer je, kako znamo, ognjište, vatru, dim i ko- 
tlić jadni Karlo sam naslikao na komadu staroga 
platna. 

Buratino izvuče nos i pogleda kroz otvor — iza 
platna u zidu bilo je nešto nalik na omanja vrata, 
ali tamo je bilo toliko paučine, da se od nje nije 
pravo ni vidjelo. 

Buratino je tražio po svim kutovima, ne bi li 
našao koricu kruha ili kakvu koščicu, koju je mačka 
oglodala i ostavila. 

No siromah Karlo nije imao posve ništa za 
večeru. 

Najednom je Buratino ugledao u košari sa stru- 
gotinama kokošje jaje. Buratino ga uzme, postavi 

na dasku prozora i 
ljusku. 

Iz ljuske se oglasi pijuk: 

»Hvala ti, drveni čovječuljku!« 

Iz razbite ljuske iziđe pilence s mekim pahulji- 
cama i veselim očicama. 

»Do viđenja, majčica Kokoš čeka me već davno 
na dvorištu!« 

| pilence skoči s prozora — što bi okom trenuo. 

»Joj, joj«, kukao je Buratino, »gladan sam... .< 

Dan je prilazio kraju. U sobici je pao sumrak. 

Buratino je sjedio kraj naslikanog ognjišta i pla- 
kao, jer je bio vrlo gladan. 

Opazi, kako se iz poda pokazala debela glava. 
Provirila, onjuškala i izašla siva životinja na krat- 
kim nogama. 

Bez žurbe usmjerila prema košu sa strugotina- 
ma, ušla unutra, njuškala i pretraživala ljutito šu- 
šteći strugotinama. Sigurno je tražila jaje, što ga je 
Buratino razbio. 

Zatim je izašla iz košare i krenula prema Bura- 
tinu. Životinja ga onjuškivala, micala crnim nosom 
sa četiri duga brka sa svake strane. Uvjerila se, da 
Buratino nije za jelo — zato pođe dalje. Za sobom 
je vukla dugi, tanki rep. 

Buratinu to nije dalo mira, i uhvati životinju 
za rep. 

Bio je to stari zli štakor Šušara. 

Isprva se prestrašio i šmuknuo kao strijela pod 
stube, vukući za sobom Buratina. Ali kad se uvjerio, 
da je to samo drveni dječačić — okrenuo se i bijesno 
se bacio na nj, da mu pregrize grlo. 


nosom — tuk, tuk — razbije 

Tada se prestraši Buratino, ispusti hladni rep 
štakora i skoči na stolicu. Štakor — za njim. 

Sa stolice preskoči na dasku prozora. Štakor — 
za njim. 

S daske prozora preletje preko cijele sobice na 
stol. Štakor — za njim... tu na stolu zgrabi Bura- 
tina za grlo, svali ga, držeći ga u zubima skoči na 
zemlju i stade ga vući pod stube. 

»Oče Karlo!« dospio je još zapiskutati Buratino. 





»Tu sam!« odgovori gromki glas. Vrata se raz- 
lete, i uđe otac Karlo. Skinu s noge drvenu cipelu i 
baci je u štakora. 

Šušara pusti drvenog čovječuljka, škripne zu- 
bima i nestane. 

»Vidiš, kamo vodi obijest« mrmljao je otac 
Karlo dižući Buratina sa zemlje. Ogleda ga, da li je 
čitav. Posadi ga na koljena, izvuče iz džepa luk i sta- 
ne ga ljuštiti. 

»Evo ti, najedi se...« 

Buratino pohlepno zagrize u luk i pojede ga, 
hrskajući i mljaskajući. Zatim protare glavu o obra- 
slo lice oca Karla. 

»Bit ću dobar, vrlo dobar, oče Karlo... Cvrčak 
mi je savjetovao, da pođem u školu.« 

»To si, dječače, dobro smislio. . 

»Ali kad sam ja go, drven — dječaci bi mi se u 
školi smijali, oče Karlo!« 

»Aha«, reče na to Karlo i pogladi neobrijanu 
bradu. »Imaš pravo, dječače.« 

Upalio je lampu, uzeo nožice, lijepilo i komadić 
bojadisanog papira. Izrezao i slijepio kaputić od sme- 
đega papira, i uz to svijetlozelene hlače. Napravio je 
i cipele od stare čizme i kapicu s kićankom — od 
starog rupčića. 

Kad se Buratino obukao i obuo, reče: 

»U zdravlje!« 

»Oče Karlo«, reče Buratino, »a kako ću u školu 
bez abecedarke?« 

»Hm, pravo imaš, dječače... .« 

Otac Karlo se počeše za uhom. Prebaci preko 
ramena svoj jedini stari kaput i izađe na ulicu. 

Brzo se vrati, ali bez kaputa. U ruci je imao knji 
žicu s velikim slovima i lijepim slikama. 

»Evo ti abecedarke. Uči iz nje, bilo ti sretno!« 

»A gdje ti je kaput, oče Karlo?« 

»Kaput sam prodao... Ne smeta, proći ću se i 
bez njega... Samo da si mi ti živ i zdrav.« 

Buratino sakri nos u dobre ruke oca Karla. 

»Kad narastem i svršim školu, kupit ću ti tisu- 
ću novih kaputa!« 

Buratino je najčvršće odlučio, da barem ovo veče 
ne će nestašiti i da će biti dobar, kako mu je to sa- 
vjetovao Cvrčak. 


BURATINO PRODAJE ABECEDARKU | KUPUJE 
KARTU ZA KAZALIŠTE LUTAKA 


Rano ujutro drugoga dana metnuo je Buratino 
abecedarku u torbu i odskakutao u školu. 

Putem se nije ni osvrnuo na sve one krasote 
izložene u trgovinama — okrugle paprenjake, slatke 
kolače i šećerne pjetliće na štapićima. 

Nije se htio zaustaviti kod djece, koja su spu- 
štala papirnatoga zmaja. 

Preko ulice :je prešao šareni mačak Basilio, koji 
je upravo izazivao, da ga povučete za rep. Ali i tome 
se Buratino odrvao. 

Što se više približavao školi, to je bučnije svirala 
nedaleko, na obali Sredozemnog mora, vesela glazba: 

»Pi-pi-pi«, pištala je flauta. 

»La-la-la«, pjevale su gusle. 

»Dzin-dzin«, treštali su mjedeni tanjuri. 

»Bum!« grmio je bubanj. 

U školu je vodio put nadesno, dok je glazba do- 
pirala s lijeve strane. Buratino se pokoleba. Same 
noge nosile ga k moru, gdje je: 


»Pi-pi, piiiii . 
»Dzin-lala, ne la-la.. .« 
»Bum!« 


»Škola mi ne će uteći«, uvjeravao se glasno Bu- 
ratino, »samo ću zaviriti tamo, časak poslušati, a 
zatim odmah — trkom u školu.« 

Što su ga noge nosile, potrča k moru. Ugleda 
platnenu kućicu iskićenu šarenim zastavicama, koje 
su veselo lepršale na vjetru. 

Nad ulazom svirala su i plesala četiri muzikanta. 

Dolje je debela, nasmijana tetka prodavala ulaz- 
nice. 

Do ulaza se tiskalo mnoštvo ljudi — dječaci i 
djevojčice, vojnici, prodavači limunade, dadilje s do- 
jenčadi, vatrogasci, pismonoše, i svi, svi su čitali ve- 
liki plakat: 

KAZALIŠTE LUTAKA 
SAMO JEDNA PREDSTAVA 


POŽURITE! 
POŽURITE! 
POŽURITE! 


Buratino povuče za rukav jednoga dječaka. 
»Recite mi, molim vas, koliko stoji ulaznica?« 
Dječak mu odgovori kroz zube, bez žurbe: 
»Četiri novčića, drveni čovječuljku . . .« 

»Znate, dječače, zaboravio sam kod kuće nov- 
čarku... Ne biste li mi mogli posuditi četiri nov- 
čića?« 

Dječak posprdno zvižne: 

»Nađi takvoga glupana!« 

»Ja bih strrrrašno rado gledao kazalište lutaka«, 
reče Buratino sa suzama u očima, »ne biste li kupili 
od mene za četiri novčića moj lijepi kaputić?« 

»Papirnati kaputić za četiri novčića? Nisam pao 
na glavu!« 

»Uzmite onda moju lijepu kapicu.« 

»Tvoja je kapica dobra za hvatanje punoglavaca. 
Moraš naći nekoga glupljega.« 

Buratinu izbije na nos hladan znoj — tako mu 
se htjelo u kazalište. 

»Pa uzmite, dječače, za četiri novčića moju novu 
abecedarku.« 

»Sa slikama ?« 

»S krrrrasnim slikama i velikim slovima.« 

»Daj amo«, reče dječak, uzme abecedarku i pre- 
ko volje izbroji četiri novčića. 

Buratino otrči k debeloj nasmijanoj tetki i za- 
piskuta: 

»Slušajte, dajte mi kartu za prvi red za jedinu 
predstavu kazališta lutaka.« 


NA PREDSTAVI PREPOZNAJU LUTKE 
BURATINA 


Buratino je sjeo u prvi red i zadivljeno gledao 
spušteni zastor. . 

.Na zastoru su bili naslikani čovječuljci, kako 
plešu, i djevojčice u crnim maskama, strašni bradati 
ljudi u kapama sa zvjezdama, sunce, slično kolaču s 
nosom i očima, i mnoge druge zanimljive stvari. 

Triput je zazvonilo zvonce, a zastor se digao. 

Na malenoj je pozornici s lijeva i s desna sta- 
jalo drveće od kartona. Nad njim je visjela lampa, 
koja je predstavljala mjesec, i zrcalila se u komadiću 
ogledala, na kome su plivala dva labuda, napravlje- 
na od vate, sa zlatnim kljunom. 

Iza kulisa istupi čovječuljak u dugoj bijeloj ko- 
šulji s dugim rukavima. Njegovo je lice bilo pokrito 
pudrom, bijelim kao prašak za zube. 

Nakloni se cijenjenoj publici. i tužno reče: 

»Dobar dan, zovu me Pierot... Odigrat ćemo 
vam komediju, koja se zove Plavokosa djevojčica. ili 
Trideset i tri ćuške. Tući će me štapom, dobivat ću 
ćuške, i po zatiljku. To je vrlo smiješna komedija .. .« 

Iza drugog papirnatog stabla iskoči drugi čo- 
vječuljak u odjeći kariranoj kao šahovska ploča. 

I on se nakloni cijenjenoj publici. 

»Dobar dan, ja sam Harlekin!« Zatim se okrene 
k Pierotu i dade mu dvije ćuške, tako vruće, da mu 
se puder trunio s lica. 

»Što tu kukaš, glupane?« 

»Žalostan sam, jer želim da se oženim«, odvrati 
Pierot. 

»A zašto se ne ženiš?« 

»Jer mi je nevjesta pobjegla. . .« 

»Ha-ha-ha«, krivio se od smijeha Harlekin, »je- 
ste li ikada vidjeli takvog glupana?.. .« 

Dohvati štap i ispraši Pierota. 

»Kako se zove tvoja nevjesta?« 

»A ne ćeš me više tući ?« 

»Ne ću, premda sam istom počeo.« 

»No, zove se Malvina ili djevojčica s plavom ko- 
som.« 

»Ha-ha-ha«, opet prasne u smijeh Harlekin i 
udari Pierota triput po zatiljku. »Čujte, cijenjena pu- 
bliko!... Zar postoje djevojčice s plavom kosom?« 
Ali uto, kad se okrenu publici, najednom opazi u 
prvoj klupi drvenog momčića s ustima do ušiju, s 
dugim nosom i u kapici s kićankom. 

»Pogledajte, to je Buratino!« poviče Harlekin 
pokazujući na njega prstom. 

»Živi Buratino!« zakuka Pierot mašući dugim 
rukavima. 

Iza papirnatog drveća iskoči mnogo lutaka — 
djevojčice u crnim maskama, strašne brkonje u ka- 
pama, našušureni psi s gumbićima mjesto očiju, 
grbavci s nosovima nalik na krastavce. 

Sve su lutke dotrčale do svijeća razmještenih po 
rampi i uzvikivale: 

»To je Buratino! To je Buratino! Dođi k nama, 
veseli vrtirepe Buratino!« 

Nato je Buratino skočio s klupe na šaptačevu 
kućicu i odavle na pozornicu. 

Lutke ga se dokopale. Nastalo je ljubljenje, pri- 
jateljsko štipanje i tapšanje — Buratino je letio iz 
jednog naručja u drugo. 

Publika je bila dirnuta. Jedna je dadilja čak za- 
plakala. Neki je vatrogasac glasno zajecao. 

Samo su se dječaci u aa klupama ljutili 
i toptali nogama: 

»Dosta je toga lizanja, nismo mala djeca, na- 
stavite igru!« 

Kad je čuo tu graju, istupio je iza kulisa čo- 
vjek, koji je tamo stajao. Taj čovjek bio je tako stra- 
šan, da biste se sledili od groze, kad biste ga ugledali. 

Njegova gusta, neočešljana brada sezala je sve 
do zemlje, izbuljene oči izlazile su iz očnica, ogrom- 
na usta škljocala su zubima, kao da to i nije čovjek, 
nego krokodil. U ruci je držao kandžiju sa sedam 
krakova. 





To je bio vlasnik kazališta lutaka, doktor ma- 
rionetskih znanosti, sinjor Karabas Barabas. 

»Ha-ha-ha, hu-hu-hu!« proderao se na Buratina. 
»Ti si to dakle pokvario predstavu moje prekrasne 
komedije?« 

Zgrabio je Buratina, odnio ga u kazališno skla- 
dište i objesio na vješalicu. Kad se vratio, poprijetio 
je lutkama kandžijom sa sedam krakova, da bi na- 
stavile predstavu. 

Lutke su kako tako dovršile, zastor je pao, gle- 
daoci se razišli. 

Doktor marionetskih znanosti sinjor Karabas 
Barabas otišao je u kuhinju večerati. 

Strpavši donji dio svoje brade u džep, da mu ne 
smeta, sjeo je kraj ognjišta, gdje se na ražnju pekao 
čitav zec i dva pileta. 

Naslinio je prste i opipao pečenku, ali činila mu 
se još sirova. 

U ognjištu je bilo malo drva. Tada pljesnu tri- 
put o dlan, 

Dotrčaše Harlekin i Pierot. 

»Donesite mi toga nitkova Buratina«, reče si- 
njor Karabas Barabas. »Od suhoga je drva, bacit ću 
ga u vatru, da mi se pečenje brže ispeče.« 

Harlekin i Pierot pali su na koljena i molili mi- 
lost za nesretnog Buratina. sa 

»Qdje mi je kandžija?« poviče Karabas Barabas. 
Nato su lutke jecajući pošle do skladišta, skinule 
Buratina s vješalice i dovukle ga u kuhinju. 


SINJOR KARABAS BARABAS, UMJESTO DA 
BURATINA SPALI, DAJE MU PET ZLATNIKA | 
PUŠTA GA KUĆI 


Kad su lutke dovukle Buratina i položile ga na 
zemlju kraj ognjišta, sinjor je Karabas Barabas, stra- 
šno otpuhujući, prebirao upravo žar u pepelu. 

Najednom mu se oči zalile krvlju, najprije mu se 
nos, a zatim čitavo lice izbrazdalo borama. 

»Aap... aap... aap...« izbaci Karabas Bara- 
bas, trepčući očima, »aap-čich!« 

1 kihnuo je tako, da se s ognjišta podigao čitav 
oblak pepela. 

Čim bi doktor marionetskih znanosti stao kihati, 
ne bi se mogao zaustaviti i kihao bi pedeset puta, 
katkad i sto puta uzastopce. 


Pri takvom neobičnom kihanju gubio je snagu 


i postajao boljim. 

Pierot neopazice došapne Buratinu: 

»Pokušaj govoriti s njim između kihanja.. .« 

»Aap-čih! Aap-čih!« Karabas Barabas hvatao je 
zrak otvorenim ustima i bučno kihao topčući pri tom 
nogama. ' 

U kuhinji se sve treslo, stakla su zazveketala, 
poskakivali su lonci i tave. 

Između toga kihanja stade Buratino naricati 
tužnim tankim glasićem: 

»Kako sam jadan, kako sam nesretan, nitko me 
ne će požaliti!« 

»Prestani s tim naricanjem«, poviče Karabas Ba- 
rabas.« Samo mi tu smetaš... Aap-čih!« 

»Na zdravlje, sinjore«, zajeca Buratino. 

»Hvala... A što — roditelji su ti još živi? Aap- 
čih!« 

»Majčice nisam nikad, nikad imao, sinjore! Ah, 
kuku mene!« I Buratino zajeca tako oštro, da je Ka- 
rabasa Barabasa zabolo u ušima kao iglom. 

Ljutito zatopta: 

»Velim ti, prestani vrištati! Aap-čih! A što — 
oca još imaš? 

»Moj jadni otac još živi, sinjore.« 

»Mogu zamisliti, kako će biti tvome ocu, kad 
dozna, da sam na tebi ispekao zeca i dva pileta. Aap- 
čih!« 

»Moj će jadni otac i tako brzo poginuti od gladi i 
zime. Ja sam mu bio jedina potpora u starosti. Smi- 
lujte mi se, pustite me, sinjore!« 

»Do vraga!« poviče Karabas Barabas. »O neka- 
kvu smilovanju ne može biti ni govora, Moram ispeći 
zeca i piliće. Uđi odmah u ognjište!« 

»Sinjore, to ja ne mogu.« 

»Zašto?« zapita Karabas Barabas samo zato, da 
bi Buratino pričao nešto i da mu ne tuli u uši. 

»Sinjore, jednom sam pokušao turiti nos u ognji- 
šte, ali sam napravio samo rupu.« 

»Kakve to gluposti pričaš«, čudio se Karabas Ba- 
rabas. »Kako si mogao nosom napraviti u ognjištu 
rupu ?« 

»Ognjište i kotlić nad vatrom bili su, sinjore, 
naslikani na komadu staroga plana.« 

»Aap-čih!« kihnu Karabas Barabas tako snažno, 
da je Pierot odletio desno, Harlekin lijevo, a Bu- 
ratino se zavrtio kao zvrk. 

»Gdje si vidio ognjište, vatru i kotlić naslikan 
na komadiću platna?« 

»U sobici svoga oca Karla.« 

»Tvoj otac — Karlo!« Karabas Barabas skoči 
sa stolice, razmaha se rukama, brada mu se razletje. 
»U sobici je staroga Karla dakle tajna... .« 

Ali tu si Karabas Barabas, sigurno zato, što 
nije htio izdati neku tajnu, zapuši objema šakama 
usta, | tako je sjedio neko vrijeme, gledajući izbu- 
ljenim očima u vatru, što je trnula. 

»Dobro«, reče konačno, »pojest ću i nedopeče- 
nog zeca i sirove piliće. Poklanjam ti život, Buratino! 
Osim toga... .« 

Segne pod bradu u džep prsluka, izvuče pet zlat- 
nika i dade ih Buratinu. 

»To još nije sve... Uzmi taj novac i odnesi ga 
Karlu. Pozdravi ga i reci mu, da ga molim, da ni u 
kom slučaju ne stradava od gladi i zime, i glavno — 
da se ne preseli iz svoje sobice, gdje je ognjište na- 
slikano na komadu staroga platna. Idi ispavaj se, a 
ujutro požuri kući!« 

Buratino metne pet zlatnika u džep i uljudno se 
nakloni: 

»Hvala vam, sinjore! Niste mogli povjeriti no- 
vac sigurnijim rukama ...« Harlekin i Pierot odve- 
doše Buratina u spawaeniou, gdje su lutke stale opet 
grliti, ljubiti, gurkati, štipati i iznova grliti Buratina, 
koji je na tako neshvatljivi način umakao strašnoj 
smrti u ognjištu. 

Šaptom saopći lutkama: 

»Tu je neka tajna!« 


PUTEM KUĆI BURATINO SUSREĆE 
DVA PROSJAKA — MAČKA BASILIJA 
I LIJU ALISU 


Rano ujutro prebroji Buratino novac — imao 
je toliko zlatnika, koliko prstiju na ruci — pet. 

Stisnuo je zlatnike u šaku, požurio kući, a putem 
umovao: 

»Ocu Karlu kupit ću nov kaput, kupit ću i mno- 
go kolačića od maka i šećernih pjetlića na štapići- 
ma!« 

Kad mu je nestala iz vida kućica kazališta lu- 
taka s lepršavim zastavicama, ugleda dva prosjaka, 
koji su se tužno vukli po prašnoj cesti — liju Alisu, 
što je šepala na tri noge, i slijepog mačka Basilija. 

To nije bio mačak, koga je Buratino sreo jučer 
na ulici, već drugi — također Basilio i također šaren. 

Buratino ih je htio mimoići, ali mu lija Alisa lju- 
bazno reče: 

»Dobar dan, dragi Buratino. Kamo tako žuriš?« 

»Kući, ocu Karlu.« 

Lija uzdahne još ganutljivije: 





»Ne znam, hoćeš li još a: i posje Karla u 
životu, umire od gladi i zime. 

»A vidiš li ovo?« ev rastvori šaku i po- 
kaza pet zlatnika. 

Kad je lija ugledala novac, nehotice pruži za 
njim šapu, a mačak odmah raširi slijepe oči. Zasvi- 
jetlile su mu kao dva zelena svijetla. 

Buratino to ne primijeti. 

»Dobri, dragi Buratino, što ćeš učiniti s tolikim 
novcem ?« 

«  »Kupit ću kaput ocu Karlu... Kupit ću novu 
abecedarku .. .« 

»Abecedarku, oh, oh«, reče lija Alisa vrteći gla- 
vom, »s učenjem ne ćeš daleko!... Vidiš, ja sam 
učila, učila, a sada, pogledaj — šepam okolo na tri 
noge.« 

»Abecedarku«, zagunđao je mačak Basilio i srdi- 
to otpuhnuo kroz nos. »To nesretno učenje dovelo 
me na prosjački štap .. .« 

Na suhoj grani uz cestu sjedila je stara vrana. 
Slušala, slušala pa zagraktala: 

»To je laž, to je laž!« 

Mačak Basilio brzo skoči uvis, šapom skine 


vranu s grane i iščupa joj pola repa — tako da je 


jedva odletjela. | opet se pričini slijepim. 

»Zašto ste to učinili, mačku Basilio?« upita 
začuđeni Buratino. 

»Slabo vidim«, odvrati mačak, »činilo mi se — 
da je to psić na stablu.« 

Sve troje pošlo je dalje po prašnoj cesti. Lija je 
govorila: 

»Dosjetljivi, pametni Buratino, da li bi htio 
imati deset puta više novaca?« 

»Dakako da bih htio! A kako se to može?« 

»Vrlo lako. Pođi s nama.« 

»Kamo?« 

»U zemlju Glupana.« 

Buratino se maliko pokoleba. 

»Ne, ja sad idem kući.« 

»Kako hoćeš, mi te ne ćemo silom vući«, reče 
lija, »bit će to samo tebi na štetu!« 

»Bit će to samo tebi na štetu«, zagunđa mačak. 

»Ne shvaćaš«, reče lija. 

»Ne shvaćaš«, zagunđa mačak. 

»Od tih pet zlatnika bila bi cijela hrpa novaca.« 

Buratino stane i zine: 

»Lažeš!« 

Lija sjedne na rep i oblizne se: 

»Odmah ću ti razjasniti. U Zemlji Glupana je 
čarobno polje — zove se Polje čudesa... Na tom po- 
lju iskopaš jamicu, rečeš triput: Kreks, feks, peks 
— položiš u jamicu zlatnik, zasipaš zemljom, odozgo 
posipaš solju, dobro zaliješ i pođeš spavati. Drugog 
dana izraste iz jamice stabalce, a na njemu mjesto 


lišća rastu zlatnici. Razumiješ li?« 


Buratino skoči: 

»Lažeš!« 

»Ajdmo Basilio«, reče lija i uvrijeđeno spusti 
njušku, »kad nam ne vjeruje — ne moramo... .« 

»Ne, ne,« poviče Buratino,  »vjerujem, vjeru- 
jem... pođimo odmah u Zemlju Glupana.« 


U GOSTIONICI K TRI PIŠKORA 


Buratino, lija Alisa i mačak Basilio spustili se 
nizbrdo i hodali, hodali — preko polja, vinograda, 
borovog guštika, sve do mora, pa se opet udaljivali 
od mora, hodali opet istim krajem, preko istih vino- 
grada... 

Mjestance na brežuljku i sunce nad njim bilo 
im je čas na desnoj, čas opet na lijevoj strani. 

Lija Alisa uzdahnuvši reče: 

»Ah, nije tako lako stići u Zemlju Glupana, iz- 
derat ćemo noge... .« 

Podvečer opaze uz cestu staru kuću s ravnim 
krovom. Nad ulazom je bila tabla: 


GOSTIONICA K TRI PIŠKORA 


Gostioničar je istrčao ususret gostima, skinuo 
kapu s gole glave i duboko se klanjajući pozivao 
unutra. 

* »Dobro bi došla i suha korica«; reče lija. 

»Kad bi nam dali bar koricu kruha«, ponovi 
mačak. 

Ušli su u gostionicu, sjeli kraj ognjišta, gdje se 
na ražnju i u tavama pekla svakojaka primamljiva 
jela. 

Lija se svaki čas oblizivala. Mačak Basilio po- 
ložio je šape na stol, brkatu njušku na šape i netre- 
mice piljio u pečenke. 

»Hej, gostioničaru«, reče važno Buratirio, »daj- 
te nam tri korice kruha.« 

Gostioničar umalo da nije pao u nesvijest od iz- 
nenađenja, što tako uvaženi gosti traže tako malo. 

»Veseli, dosjetljivi  Buratino šali se s vama«, 
nasmija se lija. 

»On se šali«, zamrmlja mačak. 

»Dajte nam tri korice kruha, a k tome — tamo 
ono divno ispečeno janje«, reče lija, »ondje onu guš- 
čicu, pa par golubova ispečenih na ražnju, pa još, 
molim, jetra .. .« 

»Šest najvećih karasa«, naruči mačak, »i sitne 
sirove ribe mjesto zakuske.« 

Ukratko, uzeli su sve, što je bilo na ognjištu, a 
Buratinu je ostala samo korica kruha. 

Lija Alisa i mačak Basilio pojeli su sve i s ko- 
stima. Imali su pune želuce i masne njuške. 

»Odmorit ćemo se časak«, reče lija, »a točno o 
ponoći izlazimo. Na zaboravite nas probuditi, gosti- 
oničaru!« 

Lija i mačak zavalili se na dva meka kreveta, 
zapuhali i zahrkali. Buratino se svršio u kutu na le- 
žaju za psa. 

Sanjao je o stablu s okruglim zlatnim lišćem... 
A kad je za njim ispružio ruku... 

»Ej, sinjore Buratino, morate ustati, već je po- 
noć. ..« 

Začu lupanje o vrata. Buratino skoči i protare 

oči. Kreveti su bili prazni, nije bilo ni mačka ni lije. 

Costioničar mu objašnjavao: 

»Vaši uvaženi pratioci izvoljeli su ustati ranije, 
okrijepili se hladnim mesom i otišli.« 

pseća 


»A nisu mi ostavili nikakve poruke?« 

»O da, moram vam isporučiti, sinjore Buratino, 
da ne gubite ni časka i da požurite cestom prema 
šumi .. «« 

Buratino pohrli k vratima, ali na pragu je sta- 
jao gostioničar s rukama o boku i namignuo: 

»A tko će platiti večeru?« 

»Joj«, zapiskuta Buratino, »koliko?« 

»Točno jedan zlatnik!« 

Buratino mu htjede pobjeći kroz noge, ali go- 
stioničar zgrabi ražanj — a čekinjasti brci i vlasi nad 
ušima postaše kao češalj. 

»Plati, lopove, ili ću te nabosti kao kukca!« 

Morao je platiti jednim od pet zlatnika. Zlovolj- “ 
no objesivši nos, napusti Buratino nesretnu krčmu. 

Noć je bila tamna — i više — crna kao čađa. 
Sve je naokolo spavalo. Samo je nad Buratinovom 
glavom nečujno kružila neka noćna ptica. 

Mekim mu je krilom doticala nos ponavljajući: 

»Ne vjeruj, ne vjeruj, ne vjeruj!« 

Buratino ljutito stane: 

»Šta je?« 

»Ne vjeruj mačku ni liji.« 

»Ta pusti me na miru.« 

Pošao je dalje i čuo, kako mu je ptica doviki- 
vala: 

»Pazi, na toj su cesti razbojnici.« 


BURATINA NAPADAJU RAZBOJNICI 
Na kraju neba pojavilo se zelenkasto svijetlo — 
izlazio je mjesec. 
Sprijeda se ukazala crna šuma. 
Buratino krenu brže. Netko je za njim također 


ubrzao korake. 
41 


Stade trčati. Netko se dao za njim tihim sko- 
kovima. 

Osvrne se. 

Proganjala su ga dva razbojnika — preko glave 
su im bile vreće s izrezanim otvorom za oči. 

Jedan, manjeg rasta, razmahivao se nožem, dru- 
gi, viši, držao je u ruci pištolj, kojega se cijev širila 
kao lijevak. 

»Aj, aj«, zapišti Buratino i nagne prema crnoj 
šumi kao zec. 

»Stoj, stoj!« vikali su razbojnici. 

Buratino se, premda grozno prestrašen, ipak 
sjeti odmah svojih četiriju zlatnika, metne ih u usta 
i skrene s ceste k živici... ali tu ga razbojnici do- 
stignuše ... 

»Novac ili život!« 

Buratino se pravio, kao da ne razumije, što od 
njega žele, samo je često, često disao na nos. _Raz- 
bojnici su ga drmali, jedan mu je prijetio pištoljem, 
dok je drugi pretraživao džepove. 

»Gdje ti je novac?« derao se viši. 

»Novac, ništarijo!« siktao manji. 

 »Rastrgat ćemo te na komade!« 

»Odrubit ćemo ti glavu!« 

Nato je Buratino tako zadrhtao od straha, da su 
mu zlatnici zazvonili u ustima. 

»Ole, gdje drži novac!i« povikaše razbojnici. 
»Drži novac u ustima... .« 

Jedan uhvati Buratina za glavu, drugi — za no- 
ge. Stali ga njihati. Ali on još čvršće stisne zube. 

Razbojnici su ga okrenuli nogama uvis, a glava 
mu je tukla o zemlju. No ni to nije pomoglo. 

Jedan od razbojnika, onaj manji, stao mu otva- 
rati zube širokim nožem. Sad na će mu otvoriti! Bu- 
ratino se na čas oslobodi — i iz sve snage ugrize ga 
za ruku... No pokazalo se, da to nije bila ruka, nego 
mačja šapa. Razbojnik je divlje jauknuo. Buratino se 
u taj čas istrgne kao gušter, baci u živicu i ostavivši 
na trnju komadiće hlača i kaputića pređe na drugu 
stranu i nagne prema šumi. Na rubu su ga šume 

razbojnici opet dostigli. Buratino skoči, uhvati se 
grane, koja se ljuljala, i popne se na stablo. Razboj- 
nici — za njim. Ali smetale su im vreće na glavama. 

Kad se Buratino uzverao na vrh, zanjihao se i 
preskočio na susjedno stablo. Rajbojnici — za njim. 

Ali oba su promašila i pala na zemlju. 

Dok su stenjali i trli si izudarana mjesta, Bu- 
ratino je sišao sa stabla i dao se u bijeg premečući 
noge tako brzo, da ih se nije ni vidjelo. 

U svijetlu mjeseca bacalo je drveće duge sjene. 
Cijela je šuma bila isprugana... 

Buratino je čas nestajao u sjeni, čas se opet lje- 
skala njegova kapica u mjesečevu svijetlu. 

Tako je došao do jezera. Nad blistavom vodom 
visio je mjesec kao u kazalištu lutaka. 

Buratino krene desno — bara, Lijevo — bara... 
A za njim su opet zapucketale grančice. 

»Drž ga, drž ga!...« Razbojnici su već stizali. 
Poskakivali su visoko iz mokre trave, da smotre Bu- 
ratina. 

»Tu je!« 

Nije mu preostalo ništa drugo, nego skočiti u 
vodu. Upravo je ugledao bijelog labuda, koji je spa- 
vao kraj obale s glavom ispod krila. 

Buratino potrči k jezeru, zagnjuri i uhvati labu- 
da za noge. 

»Ga — ga«, zagače labud probudivši se, »kakve 
su to neslane šale, pustite na miru moje noge!« 

Raširi ogromna krila i u času, kad su razboj- 
nici već hvatali Buratina za noge, koje su mu str- 
šale iz vode — labud uzleti preko jezera. 

Na drugoj obali ispusti Buratino labudove no- 
ge, padne, ali odmah skoči opet na noge i po hum- 
cima mahovine požuri kroz šaš prema velikom mje- 
secu — nad brežuljkom. 


RAZBOJNICI VJEŠAJU BURATINA NA STABLO 


Buratino je od umora jedva micao nogama, kao 
muha u jesen na dasci prozora. 

Najednom kroz granje lijeske ugleda krasnu li- 
vadicu, a u sredini — malu mjesecom obasjanu ku- 
ćicu sa četiri prozorčića. Na kapcima je bilo nasli- 
kano sunce, mjesec i zvijezde. 

Naokolo su rasli veliki modri različci. 

Puteljci su bili posuti čistim pijeskom. Iz vodo- 
skoka prskao je tanki mlaz vode, a u njem je poska- 
kivala šarena loptica. 

Buratino se uspne svima četirima na verandu. 


* Pokuca na vrata. U kućici je bilo tiho. Pokuca jače 


— možda spavaju unutra odviše tvrdo. 

U taj su čas opet razbojnici iskočili iz šume. 
Preplivali su jezero, voda je sa njih tekla potokom. 
Kad su ugledali Buratina, manji razbojnik gadno za- 
mauče kao mačak, a viši zaštekće kao lisica. 

Buratino je lupao o vrata rukama i nogama. 

»Pomozite, pomozite, dobri ljudi ,..« 

Nato se na prozorčiću pojavila kudrava lijepa 
djevojčica s lijepim prćastim nosićem.' 

Oči je imala zatvorene. 

»Djevojčice, otvorite vrata, progone me razboj- 
nici!« 

»Ah, gluposti,« odvrati djevojčica, zijevajući 
svojim lijepim ustašcima, »spava mi se, ne mogu 
otvoriti oči...« 

Podigne ruke, pospano se protegne i nestane s 
prozorčića, 

Buratino je od očaja zabo nos u pijesak i priči- 
njao se mrtvim. 

Razbojnici skočiše na nj. 

»Aha, sad si naš! .. .« 

Teško je zamisliti, što su sve radili, da primo- 
raju Buratina otvoriti usta. Da nisu u potjeri izgu- 
bili nož i pištolj — možda bismo mogli na tom mjestu 
završiti priču o nesretnom Buratinu. 

Konačno su razbojnici odlučili da ga objese na- 
glavce. Svezali mu noge užetom, i za čas je već Bu- 
ratino visio na hrastovoj grani... Razbojnici su 
sjeli pod hrast, raširili mokre repove i čekali, da mu 
iz usta ispadnu zlatnici... 

U zoru se digao vjetar, lišće hrasta zašumjelo. 
Buratino se ljuljao kao komad drva. Razbojnicima je 
dozlogrdjelo sjediti na mokrim repovima. 

»Visjet ćeš tu lijepo do večeri«, istisnuše zlo- 
sutno i podjoše potražiti neko skrovište. 


PLAVOKOSA DJEVOJČICA VRAĆA BURATINU 
ŽIVOT 


Nad granama hrasta, na kojem je visio Buratino, 
razlilo se jutarnje svijetlo. 

Trava je na proplanku postala plava, različci se 
pokrili kapljicama rose. 

Djevojčica s kovrčavom modrom kosom opet se 
pokazala na prozorčiću, protegla se i širom otvorila 
lijepe pospane očice. 

Ta je djevojčica bila najljepša lutka u kazalištu 
sinjora Karabasa Barabasa. 

Nije mogla podnijeti grubi postupak svoga go- 
spodara, pa je pobjegla iz kazališta i nastanila se u 
osamljenoj kućici na proplanku. 

Životinje, ptice i neki gmazovi vrlo su je zavo- 
ljeli, valjda zato, što je bila fino i dobro odgojena 
djevojčica. 

Životinje su je opskrbljivale svime, što je tre- 
bala za život. 

Krtica joj donosila hranljivo korijenje. 

Miševi — šećer, sir i komadiće kobasica. 

Plemeniti pas — pudl Artemon — donosio 
žemlje. 

Svraka je za nju na trgu krala bonbone od čoko- 
iade u srebrnim papirićima. 

Žabice joj donosile u orahovim ljuskama limu- 
nadu. ' 

Jastreb — pečenu divljač. . 

Krijesnice — jagode i druge šumske plodove. 

Leptiri — pelud s cvijeća — mjesto pudra. 

Gusjenice su tiskale iz sebe pastu za čišćenje 
zubi i za mazanje vrata, da ne škripe. 

Lastavice su tamanile u blizini doma ose i ko- 
marce... 

Kad je, dakle, plavokosa djevojčica otvorila oči, 
odmah je ugledala Buratina, obješenog naglavce. 

Prekrila je rukama lice i vrisnula: 

»Ah, ah, ah!« 

Pod prozorom se pojavio plemeniti pudl Artemon 
i stresao ušima. 

Upravo je bio kod svoje jutarnje toalete. 

Kudrava dlaka na prednjem dijelu njegova tije- 
la bila je počešljana, kitica na kraju repa zavezana 
crnom vrpcom. Na prednjoj nozi imao je srebrn sat. 

»Evo me!« 

Artemon je nagnuo glavu i pokazao bijele zube. | 

»Pozovi nekoga, Artemone!« reče djevojčica. 
»Moramo skinuti jadnoga Buratina, odnijeti ga u ku- 
ću i pozvati doktora. . .« 

»Evo me!« 

Artemon se tako zavrtio od same uslužnosti, da 
je pijesak letio daleko ispod njegovih stražnjih nogu. 

Otrčao je k mravinjaku, lajanjem probudio čita- 
vo njegovo stanovništvo i odmah poslao četiri sto- 
tine mravi, da pregrizu uže, na kojem je visio Bu- 
ratino. 

Četiri stotine ozbiljnih mravi krenulo je, jedan 
za drugim, uskim puteljkom, uspuzalo na hrast i pre- 
grizlo uže. 

Artemon je prednjim nogama dočekao Buratina 
u padu i odnio ga kući. 

Položio je Buratina u krevet, što je brže mogao 
požurio u šumski guštik i odavle brzo doveo glaso- 
vitog doktora Sovu, bolničarku Žabu i pučkog vidara 
Bogomoljku, koji je bio nalik na suhu grančicu. 

Sova je prislonila uho na Buratinova prsa. 

»Pacijent je više mrtav nego živ«, zašapta i okre- 

ne glavu natrag za sto i osamdeset stupnjeva. 
Žaba je dugo trla Buratina vlažnom rukom. 

Razmišljajući gledala je: izbuljenim očima isto- 
vremeno različnim pravcima. , ' 
> Pa prošapta svojim velikim ustima: 

»Pacijent je više živ nego mrtav .. .« 

Pučki vidar Bogomoljka opipa Buratina ruka- 
ma suhim kao trava: aki Pi 

»Jedno od dvoga«, prošapće, »ili je pacijent živ, 
ili je već umro. Ako je živ — ili će ostati na životu, 
ili ne će ostati na životu. Ako je mrtav — ili ga se 
može uskrisiti, ili ga se ne može uskrisiti!« 

»To je ššššarlatanstvo«, reče Sova, zamaše me- 
kim krilima i odleti na mračni tavan. 

Žabi su od srdžbe iskočile sve bradavice. . 

»Kakvo .odurrrno neznanje!« zakreketala 'je i 
plješčući svojim trbuhom odskakutala u tamni po- 
drum. : 

Vidar Bogomoljka za svaki se slučaj pretvorio u 
suhu grančicu i ispao kroz prozor. 

Djevojčica je zapljeskala svojim lijepim ruči- 
cama. 

»Čime, dakle, da ga liječim, građani ?« 

»Kapljicama«, zakrekeće Žaba iz podruma. 

»Kapljicama!« prezirno se nasmije Sova na ta- 
vanu. 

»Kapljicama ili također i bez kapljica«, zadreči 
pod prozorom Bogomoljka. . 

Nato je poderani, izudarani, nesretni. Buratino 
zastenjao: 

»Ne trebam nikakvih kapljica, dobro mi je već.« 

Plavokosa se djevojčica brižljivo nagne: 
»Buratino, molim te, zatvori oči, stisni nos i pij!« 
»Ne ću, ne ću, ne ću... 

. »Dat ću ti komadić šećera. . .« 

I odmah se na pokrivaču kreveta našao bijeli 
miš s komadićem šećera. 

»Dobit ćeš ga, ako me poslušaš«, reče djevojčica. 

»Samo šećerrr mi dajte...« 

»Ali shvati, da možeš umrijeti, ako ne ispiješ 
kapljice . . .« 

»Radije ću umrijeti nego piti kapljice... .« 

Tada je djevojčica rekla strogo, čvrstim glasom: 

»Stisni nos i gledaj u strop! ... Jedan, dva, tri!« 

Ulila kapljice Buratinu u usta, dala mu odmah 
komadić šećera i poljubila ga. 

»Qotovo!...« 

Plemeniti Artemon, koji je volio sretan svrše- 
tak, zgrabio je zubima svoj rep i vrtio se pod pro- 
zorom kao vihor s tisuću nogu, tisuću duša i tisuću 
blistavih očiju. | : 


PLAVOKOSA DJEVOJČICA ŽELI BURATINA 
ODGAJATI 


Drugog dana probudio se Buratino zdrav i ve- 
seo, kao da ništa nije bilo. 

Plavokosa djevojčica čekala ga u vrtu za malim 
stolom prostrtim posuđem za djevojčice. 

Njeno lišce bilo je svježe umiveno, na prćastom 

Čekajući Buratina ljutito je tjerala dosadne 
leptire. 

»Ako vas, uistinu .. .« 

Pogledala je drvenog momčića od glave do pete 
i namrštila se. Naredila mu da sjedne za stol i u ma- 
lene šalice nalila kakao. 


Buratino je sjeo k stolu s prekrštenim podvuče- 
nim nogama. Bademove kolačiće strpao je odjednom 
u usta, a da nije zalogaj ni prožvakao. 


U čašu s ukuhanim voćem posizao je ravno ru- 
kama i slasno oblizivao prste. Kad se djevojčica okre- 
nula, da baci nekoliko mrvica staroj kukavici, do- 
hvati kanticu i ispije sav kakao. 


U strahu,da ne bude zatečen kod čina, polije 
kakaom i stolnjak. 


Tada mu djevojčica reče strogo: 


»Izvucite noge ispod sebe i spustite ih pod stol. 
Ne jedite rukama, za to su žlice i vilice!« 


Rasrđena, nekoliko je puta uskliknula: 

»Recite mi, molim vas, tko vas odgaja?« 

»Nekad otac Karlo, ali većinom nitko.« 

»Onda ću se ja starati za vaš odgoj, budite bez 
brige!« 

Sad imaš, mislio je Buratino. 

Po travi oko kućice natjeravao je pudl Artemon 
male ptičice. Kad su sjele na stablo, Artemon je za- 
bacivao glavu, poskakivao, lajao i cvilio. 

Taj bar može natjeravati ptičice, mislio je Bu- 
ratino zavidno. 

Od pristojnog sjedjenja za stolom trnulo mu već 
čitavo tijelo. 

Konačno se mučni doručak svršio. Djevojčica 
mu naložila, da otare kakao s nosa. 

Poravnala je nabore i vrpce na svojoj haljinici, 
uzela Buratina za ruku i povela ga u kuću — da ga 
odgaja. jeti 
A dotle je veseli pudl Artemon trčao po dai i 
lajao, ptičice ga se uopće nisu bojale i veselo su cvr- 
kutale, vjetrić se veselo igrao krošnjama drveća. 

»Skinite te krpe, dobit ćete pristojan kme i 
hlače«, reče djevojčica. 


Četiri krojača — sam majstor, mrzovoljni rak 
Šaptalo, pa pepeljasti Djetao s kukmicom, veliki 
kukac Rogač i miš Lisetta — šivali su lijepo dječačko 
odijelo od starih haljinica djevojčice. Šaptalo je re- 
zao, Djetao kljunom pravio rupe i šio, Rogač stra- 
žnjim nogama motao niti, a Lisetta ih pregrizala. 

Buratino se stidio metnuti na se prekrojene žen- 
ske haljine. Ali morao se presvući. Zavrnuvši nosom 
sakrio je u džep novoga kaputića svoja četiri zla- 
tnika. 

»Sad sjednite i menite ruke pred sebe! Ne grbi- 
te se«, reče djevojčica i uzme komad krede. »Raču- 
nat ćemo... .« i 

= »U džepu imate dvije jabuke.« 

Buratino odmah usklikne: 

»Lažete, ni jedne!« 

»Velim,« strpljivo je produžila djevojčica, »uzmi- 
mo, da imate u džepu dvije jabuke. Netko vam uzme 
jednu jabuku. Koliko vam jabuka ostane?« 

»Dvije!« ' 

»Razmislite dobro!« 

Buratino se namršti — tako je naporno razmi- 
šljao. ' 

»Dvije .. .« 


»Kako to?« 
»Ja nikome ne bih dao jabuke, radije bih se s 


njim potukao.« 
»Vi nemate dara za matematiku«, reče djevojči- 
ca ogorčeno. »Imat ćemo pravopis.« 
Podigne k stropu svoje lijepe očice. 
»Pišite: Ruža je pala na Azorovu šapicu — jeste 


li gotovi?« 
Mi već znamo, da Buratino nikad nije vidio ni 


pera ni tinte. 

Kad je djevojčica rekla: Pišite, turio je u tintar- 
nicu svoj nos i grozno se prestrašio, kad je s nosa 
kapnula na papir packa tinte. 

Djevojčica je zalomila rukama, i na oči joj izbi- 
le suze. bi 

»Vi gadni derane, morate biti kažnjeni!« 

Prišla je k prozoru: 

»Artemone, odvedi Buratina u tamnu komoru!« 

Plemeniti Artemon pojavio se na vratima poka- 
zujući bijele zube. Dohvatio Buratina za kaput i na- 
traške ga vukao u komoricu, gdje su po kutovima u 
paučini visjeli veliki pauci. Zatvorio ga tamo, zare- 
žao, da ga dobro zastraši, i opet se dao za pticama. 

Djevojčica se bacila na posteljicu od čipki i pla- 
kala, što je morala tako okrutno postupati s drve- 
nim dječačićem. Ali kad se već jednom dala na od- 
gajanje, nije mogla zastati na pol puta. 

Buratino je gunđao u tamnoj komorici: 

»Qlupa djevojčica! ... Želi biti odgojiteljica, po- 
mislite. ./. A sama ima porculansku glavu i tijelo 
nadjeveno vatom.. .« 

U komorici se čulo slabo škripanje, kao da netko 
škripa sitnim zubićima. 

»Slušaj, slušaj .. .« 

Podigao je nos uprljan tintom i u tami raspo- 
znao šišmiša, koji je naglavce visio sa stropa. 

»Što hoćeš?« 

»Pričekaj noć, Buratino!« 

»Tiho, tiho,« šuštali su po kutovima pauci, »ne 
kvarite nam mreže, ne plašite nam mušica... .« 





Buratino je sjeo na razbiti lonac i podupro lice. 
Bio je već u gorem položaju, ali ljutila ga ta nepra- 
vednost. 

»Zar se tako odgajaju djeca? ... Pa to je muče- 
nje, a ne odgoj... Tako se ne sjedi, i tako se ne 

jede.., Dječak još nije prošao ni abecedarku, a već 
traže od njega da piše tintom .., A pas, taj može :na« 
ganjati ptičice — za njega ne vrijedi odgoj .. -« 
Šišmiš je opet zapiskutao: 
»Pričekaj noć, Buratino, odvest ću te u Zemlju 
Glupana, tamo te čekaju prijatelji — mačak i lija, 
sreća i radost. Samo pričekaj noć!« 


BURATINO DOLAZI U ZEMLJU GLUPANA 


Plavokosa djevojčica pristupila je k vratima ko- 
morice: 

»Buratino, prijatelju, kajete li se zbog svojih 
postupaka?« 

»Zašto da se kajem? Ne ćete to dočekati!« 

»Onda morate sjediti u komorici do jutra.« 

Djevojčica je gorko uzdahnula i otišla. 

Nastala je noć. Na stropu je zahihotala sova. 
Žaba je izašla iz podruma, da bi plazila potrbuške po 
odblijescima mjeseca u lokvama. 

Djevojčica je legla na čipkastu posteljicu i dugo 
gorko jecala, prije nego je usnula. 

Artemon je turio njušku pod rep i spavao pred 
vratima njezine sobe. 

Sat je u kućici odbio ponoć. 

Šišmiš je sletio sa stropa, 

»Vrijeme je, Buratino, bježi,« zapiskutao mu u 
uho, »u uglu komorice nalazi se štakorov hodnik — 
ispod poda... Čekam te na proplanku.« 

Izletio je kroz prozorčić. Buratino pohrli u ugao 
komorice zapličući se u paučinu: Pauci su za njim 
ljutito prskali. 

Kroz štakorov rov dospio je ispod va Rov je 
bio sve uži, Buratino je u mj jedva stao... | najed- 
nom poleti naglavce, 

Malo da nije pao u mišolovku. Skočio je na rep 
zmiji, koja se upravo napila mlijeka — iz vrča u 
smočnici, i kroz mačju rupu iskočio na livadu. Nad 
različčima nečujno je polijetao šišmiš. 

»Za mnom, Buratino, u Zemlju Glupana!« 

Šišmiš nema repa, zato ne leti ravno kao ptica, 
nego gore i dolje — na opnenim krilima, gore i dolje, 
kao vražić. Usta ima stalno otvorena, da bi, ne gube- 
ći vrijeme, mogao usput loviti i gutati žive komarce 
i noćne leptiriće. 

Buratino je trčao za njim do vrata u travi, mo- 
kre kapljice šibale su ga po licu. 

Najednom šišmiš uzleti prema okruglom mje-. 
secu i odavle nekome dovikne: 

»Doveo sam ga!« 

Buratino je u taj čas poletio strmoglavce s oštre 
padine. Kotrljao se, kotrljao, dok nije pao u čičak. 

Izgreben, s punim ustima pijeska, sjeo je razro- 
gačenih at 

»Oh, ti!. 

Pred njim je uke mačak Basilio i lija Alisa. 

»Junački, odvažni Buratino, sigurno si pao s 
mjeseca«, reče lija. 

»Čudim se, da je ostao živ«, mračno reče Iašak. 


Buratino se veselio, što je sastao stare znance, 
premda mu je bilo sumnjivo, što mačak ima krpom 
povezanu desnu šapu, a lija zablaćen čitav rep. ' 

»U svakom zlu ima dobra«, reče lija, »tako si 
bar dospio u Zemlju Glupana . 

Pokazala je šapom na trošni most preko isuše- 
nog potoka. Na drugoj strani potoka vidjele su se, 
među gomilom smeća, na pol porušene kućice, bije- 
dno drveće s okljaštrenim granama i zvonici, što su 
se raspadali na sve strane. 

»U tom se gradu prodaju glasoviti kaputi sa ze- 
čjom dlakom za oca Karla,« tumačila je lija oblizu- 
jući se, »a i abecedarke s bojadisanim slikama. Oh, 
a kako se slatki kolači tamo prodaju, i šećerni pje- 
tlići na štapićima. Da nisi možda izgubio svoj novac, 
divni Buratino?« 

Lija Alisa pomogla mu uspraviti se. Naslinila je 
šapu, očistila mu kaputić i povela ga preko trulog 
mosta. 

Mačak Basilio zlovoljno je šepao za njima. 

Bila je već ponoć, ali u Gradu Glupana nitko 
nije spavao. 

Po krivudavoj blatnoj ulici skitali se mršavi oču- 
pani psi i zijevali od gladi: 

»A-a-a!...« 

Koze s oderanom dlakom na bokovima griskale 
su prašnu travu kraj puta, trzajući ostatkom repa. 

»B'j-e-e-e-e-- da! ...« 

Spuštene glave stajala je tu krava, kojoj bi se 
moglo izbrojiti rebra pod kožom. 

»Muuučenje«, ponavljala je turobno. 

Na hrpama smeća sjedili su očerupani vrapci, 
nisu uzlijetali ni kad im se pod nogama odranjala 
zemlja. 

Zanoseći ustran Kklatile se izgladnjele kokoši s 
operušanim repovima. j 

Zato su na raskrsnicama stajali spremni goro- 
padni buldozi u trorogim šeširima i s bodljikavim 
ogrlicama na vratu. : 

Vikali su na gladne i iznemogle stanovnike: 

»Prolazite! Drž'te se desssno! Ne zakrčujte 
put! .. .« 

Lija je vukla Buratina dalje ulicama. Ugledali 
su site mačke sa zlatnim naočarima, koji su se šetali 
po mjesečini ruku o ruku s mačkama u kapicama. 

 Šetao je tuda i tusti Lisac — gubernator toga 
grada, s njuškom važno uzdignutom, a s njime — 
lukava lija s cvijetom maćuhice u ruci. 

* Lija Alisa prošapće:. 
»To se šeću oni, koji su Zasadili novac na Po- 


lju čudesa... Danas je posljednja noć, kad-treba 
saditi. Ujutro 66š. zgrnuti .hrpu 'novaća i kupit ćeš, 
štogod zaželiš . +. Požuri! ...« 


Lija i tašek doveli su Biićatina na .smetište, 
gdje su: se valjali razbiti lonci, rasno papuče, 
probušene kaljače i svakojake krpe..: o Bakidkuijusi 
ANA drugoga naređivali su: " 

"»Iskopaj jamicu!« . 

»Položi zlatnike!« 

»Pospi solju!« 

»Zahvati iz lokve i foke zalij!« 

»I ne zaboravi reći kreks, feks, peks! ., .« 

Buratino se počeše po nosu uprljanom od tinte. 

»Ali vi, ipak, odmaknite malo dalje!« 

»Bože moj, ta ne ćemo valjda gledati, kamo ćeš 
zasaditi svoje zlatnike«, reče lija. 

»Sačuvaj bože«, reče mačak. 

Odmakli su komadić i sakrili se za hrpom smeća. 

Buratimo iskopa jamicu. Prošapće triput: kreks, 
feks, peks, položi u jamicu četiri zlatnika, zaspe ih, 
iz džepa izvadi malo soli i pospe odozgo. Iz lokve 
zahvati šaku vode i polije. 

Zatim je sjeo i čekao, da iziđe stablo... 


BULDOZI HVATAJU BURATINA | NE 
DOZVOLJAVAJU MU REĆI NI RIJEČI 
DA SE OPRAVDA 


Lija Alisa mislila je, da će Buratino poći spa- 
vati, ali on je neprestano čekao na smetištu s nosom 
strpljivo uperenim na jamicu. 

Tada je Alisa naredila mačku, da ostane na 
straži, a sama je otrčala do najbliže stražarnice. 

Tamo je u začađenoj prostoriji, za stolom za- 
mrljanim od tinte, bučno hrkao dežurni buldog. 

Lija mu reče najuljudnijim glasom: | 

»Gospodine stražaru, ne biste li mogli zadržati 
jednu skitnicu i zločinca? Strašna opasnost prijeti 
svim bogatim i uvaženim građanima ovoga grada.« 


Dežurni je buldog iza sna tako zalajao, da se pod 
lijom od straha pojavila odmah lokvica. 

»Vrrr! Ham!« 

Lija je objasnila, da se opasni zločinac — Bu- 
ratino — nalazi na smetištu. 

Buldog, neprestano još režeći, pozvoni. Upala su 
dva policijska psa — dobrmani, koji nikad nisu spa- 
vali, nikome nisu vjerovali pa su i jedan drugoga 


..va 


sumnjičili za zločinačke pomisli. 


Buldog im zapovjedi, da dovedu opasnog zločin- 
ca u stražarnicu živa ili mrtva. 


Policijski psi odvratiše kratko: 


»Vaf!« 

| potrčaše k smetištu naročitim brzim kasom, 
bacajući stražnje noge ustran. 

Posljednjih sto koraka šuljali se potrbuške pa 
se odjednom bacili na Buratina, uhvatili ga pod ruku 
i vukli na stražarnicu. 

Buratino se bacakao nogama, htio je, da mu 
objasne — zašto? zašto? 

Dobrmani mu odgovoriše: 

»Tamo,će ti to već objasniti!« 

Lija i mačak, ne gubeći časa, izgreboše četiri 
zlatnika. Lija je dijelila novac tako vješto, da je mač- 
ku dopao jedan zlatnik, a njoj tri. ' 

Mačak joj bez riječi zabode pandže u lice. 

Lija ga čvrsto obuhvati šapama. Za čas su se 
valjali u klupku na smetištu. Mačja i lisičja dlaka 
polijetala je u čitavim čupercima na mjesečini. 

Kad su si međusobno oderali bokove, razdijelili 
su zlatnike na jednake dijelove i još iste noći nestali 
iz grada. 

Dobrmani su međutim doveli Buratina u stra- 
žarnicu. Buldog se digao od stola i sam mu pretražio 
džepove. 


=== 


—————- 

Mze. 


Kad nije našao ništa osim komadića šećera i 
mrvica bademovog kolača, zapuhao je krvožedno! na 
Buratina: 

»Učinio si tri prestupka, nitkove: nemaš doma, 
legitimacije, ni posla. Odvedite ga iz grada i utopite 
u bari!« 

Dobrmani odvratiše: 

»Vaf!« 

Buratino pokuša pričati o ocu Karlu i o svojim 
pustolovinama. No sve je bilo uzalud. Dobrmani ga 
pograbiše, brzo ga odvedoše iza grada i baciše ga s 
mosta u duboku prljavu baru, punu žabica, pijavica 
i jajašca vodoljuba. 

Buratino pade u vodu, a zelena se žabokrečina 
nad njim sklopi. : 


BURATINO SE UPOZNAJE SA STANOVNICIMA 
BARE, DOZNAJE GUBITAK ČETIRIJU 
ZLATNIKA | DOBIVA ZLATNI KLJUČIĆ OD 
KORNJAČE TORTILE 


Ne smijemo zaboraviti, da je Buratino bio drven 
i zato nije mogao potonuti. 

No ipak se tako prestrašio, da je dugo ležao na 
vodi sav. omotan zelenom žabokrečinom. Oko njega 
se skupili stanovnici bare: crni brkati punoglavci, 
svima poznati po svojoj gluposti, pa vodoljubi sa 
stražnjim nogama sličnim veslima, pijavice, ličinke, 
koje su griskale sve, na što su naišle, i sebe, i ko- 
načno razni sitni crvići. 

Punoglavci su ga škakljali drskim ustima i s 
užitkom žvakali kićanku na kapici. Pijavice su ušle 
u džep kaputa. 


65 





Jedan mu se vodoljub nekoliko puta popeo na 
nos, što je stršio visoko iz vode, i odavle se spuštao 
u vodu kao lastavica. 

Sitni su se crvići vrtjeli i strpljivo micali dlači- 
cama, koje im zamjenjuju ruke i noge, nastojeći ulo- 
viti nešto za jelo, ali su sami padali kao žrtva liči- 
naka vodoljuba. 


Buratinu je to konačno dosadilo, pa je trgnuo 
petama u vodi. 


»Nosite se! Nisam krepana mačka!« 

Stanovnici se 'bare raštrkali na sve strane. Bu- 
ratino se okrenuo na trbuh i zaplivao. 

Na okruglom lišću lopoča sjedile su na mjese- 
čini žabice s velikim ustima i izbuljenim očima i gle- 
dale Buratina. 

»Kakva to sepija pliva?« zakreketa jedna. 

»Nos ima kao čaplja«, zakreketa druga. 

»To je morska žabica«, zakreketa treća. 

Buratino se, da bi otpočinuo, uzvere na veliki 
list lopoča. 


Sjede na nj, čvrsto obuhvati koljena i cvokočući 
zubima reče: 

»Svi dječaci i djevojčice napili se mlijeka, spa- 
vaju u toplim posteljicama, samo ja tu sjedim na 
mokrom listu... Dajte mi da nešto jedem, žabice.« 

Žabice su, kako znamo, vrlo hladne krvi. Ali 
prevario bi se, tko bi mislio, da nemaju srca. Čim je 
Buratino počeo pričati, cvokočući zubima, o svojim 
nesretnim pustolovinama, žabice su jedna za drugom 
odskočile, trznule zadnjim nogama i zaronile na dno 
bare. 

Donijele su odavle jednog mrtvog kukca, krilaš- 
ce libele, komadić mulja, zrnce račje ikre i nekoliko 
gnjilih korjenčića. 

Sve te poslastice položile su pred Buratina, na 
što su opet skočile na lišće lopoča i sjele kao okame- 
njene, dignuvši glavu s velikim ustima i izbuljenim 
očima. I 

Buratino je pomirisao i okusio žablje poslastice. 

»Ne ide mi to niz grlo,« reče, »gadi mi se to... .« 

Nato su žabice opet — sve odjednom — skočile 
u vodu. 

Zelena se žabokrečina na površini bare zaljulja- 
la i pojavila se velika strašna zmijska glava. Plivala 
je k listu, gdje je sjedio Buratino. 








Pred tim strašilom digla se i kićanka na kapici. 
Malo da nije pao od straha u vodu. 
Ali to nije bila zmija. Bila je to posve neškodlji- 
va, stara kornjača Tortila s poluslijepim očima. 
»Ah, ti glupi, lakovjerni dječače s kratkom pa- 


meti«, reče Tortila, »morao si sjediti kod kuće i mar- 


ljivo učiti. Zar ti je trebalo Zemlje Glupana?« 
»Kad sam htio nabaviti više zlatnika za oca 
Karla... Ja sam vrlo dobar i rrrazuman dječak .. .« 


»Tvoj novac ukrali su mačak i lija«, reče kor- 
njača. »Prolazili su kraj bare, zaustavili se tu, da se 
napiju. Tako sam čula, kako su se hvalisali, da su 
iskopali tvoj novac i na koncu se za nj potukli... 
Oh, ti glupi, lakovjerni glupančiću s kratkom pa- 
meti .. .« 

»Qrditi me ne moraš,« mrmljao je Buratino, 
»radije mi pomogni... Što da sada radim? Joj, joj, 


joj... Kako da se vratim ocu Karlu? Aj, aj, aj...« 


Trljao je šakama oči i jecao tako žalosno, da su 
žabice odmah uzdahnule, sve odjednom: 

»Uh — uh... Tortilo, pomozi čovjeku!« 

Kornjača je dugo gledala u mjesec, nečega se 


sjećala. 


»Jednom sam pomogla nekom čovjeku, a on je 
od moje bakice i moga djedice načinio koštane če- 
šljeve«, reče. | opet je dugo gledala u mjesec. »No 
dobro, sjedi tu, čovječuljku, spustit ću se na dno — 
možda nađem tamo stvarčicu, koja će biti za tebe.« 

Uvukla je svoju zmijsku glavu i pomalo se spu- . 
štala pod vodu. . 

Žabice su šaptale: 

»Kornjača Tortila znade velike tajne!« 

Prošlo je mnogo, mnogo vremena. Mjesec je već 
zalazio za brežuljak... Zelena se žabokrečina po- 
novno rastvorila i pojavila se kornjača s malim zlat- 
nim ključićem u ustima. 

Položila ga na list do Buratinovih nogu. 

»QOlupi, lakovjerni, glupančiću s kratkom pame- 
ti«, reče Tortila. »Ne grizi se, što su ti lija i mačak 
ukrali zlatnike. Dajem ti taj ključić. Pao je na dno 
bare čovjeku s bradom tako dugom, da ju je turao u 
džep, kako mu se ne bi zaplitala pod noge. Oh, kako 
me molio, da mu potražim na dnu taj ključić.« Tor- 
tila) je uzdahnula, zašutjela i opet uzdahnula tako, da 
su se iz vode dizali mjehurići, 

»Ali nisam mu pomogla, bila sam tada vrlo lju- 
ta na ljude radi svoje bakicai svoga djedice, od kojih 
su načinili koštane češljeve. Bradati je čovjek mno- 
go pričao o tom ključiću, ali ja sam sve zaboravila. 
Znam samo, da se njime mogu otvoriti nekakva 
vrata i da to donosi sreću... .« 

Buratinu je zalupalo srce i planule oči. Začas 
je zaboravio na svoju nesreću. Izvukao je iz džepa 
kaputa pijavicu, metnuo tamo ključić, uljudno za- 
hvalio kornjači Tortili i žabicama, skočio u vodu i 
zaplivao prema obali. Kad se kao crna sjena pojavio 
na rubu obale, žabice su mu dovikivale: 

»Buratino, ne izgubi ključić!« 


BURATINO BJEŽI [IZ ZEMLJE GLUPANA | 
SASTAJE SE S DRUGOM U NEVOLJI 


Kornjača Tortila nije mu pokazala put iz Zemlje 
Glupana. 

Buratino je pošao, kud su ga oči vodile. Nad 
crnim stablima treptale su zvijezde. Nad cestom su 
stršale stijene. U klancu je ležao oblak magle. 

Najednom se pred Buratinom pomakao sivi hu- 
mak. Odmah zatim čuo se pasji lavež. 

Buratino se stisnuo uza stijenu. Oko njega ga- 
njala se, bjesomučno dahčući, dva policijska psa iz 


* grada Glupana. 


Sivi humak nagnu u stranu — buldozi za njim. 

Kad su dahtanje i lavež bili već daleko, Burati- 
no se dao u tako brzi bijeg, da su zvijezde samo pli- 
vale nad crnim granjem. 

Najednom je sivi humak opet pretrčao preko 
ceste. 


Ti 

«Buratino je sad vidio, da je to — zec, na kome 
sjedi, držeći se za uši, mali blijedi čovječuljak. 

S obronka se kotrljali kamenčići, buldozi su 
pretrčali preko ceste odmah za zecom, i opet je sv 
utihnulo. ' 


Buratino je trčao tako brzo, da su se zvijezde 
sada kao mahnite nosile crnom plohom. 


Sivi zec pretrčao je preko ceste po treći put. 
Sitni čovječuljak zapeo je glavom o granje, spao je 
sa zečjeg hrpta i pao Buratinu ravno pred noge. 

»Rrr-haf! Drž ga!« projurili su odmah za zecom 
policijski buldozi: njihove su oči bile tako zalivene 
bijesom, da nisu opazili ni. Buratina ni blijedog čo- 
vječuljka. , 

»Zbogom, Malvino, zbogom zauvijek,« plačlji- 
vim je glasom zajecao čovječuljak. 

Buratino se sagnuo i iznenađen vidio, da je to 
Pierot u bijeloj haljini s dugim rukavima. 

Ležao je naglavce u jarku i očito se držao 
mrtvim, budući da se zagonetnim riječima: Zbogom, 
Malvino, zbogom zauvijek, oprostio sa životom. 

Buratino ga stao vući za noge, ali Pierot se nije 
ni maknuo. Tada Buratino potraži pijavicu, koja 
mu je ostala u džepu, i položi je na nos nepomičnom 
čovječuljku. 

Pijavica nije dugo razmišljala i pripila se uz nos. 
Pierot je odmah sjeo, stresao glavom, otrgao pijavi- 
cu i zastenjao: ' 

»Ah, čini se, da još živim!« 

Buratino ga primi za lice, bijelo kao prašak za 
zube, ljubio ga i propitkivao: : i 

»Kako si dospio ovamo? Zašto si jahao na sivom 
zecu?« 

»Buratino, Buratino,« odvrati Pierot plašljivo se 
ogledajući, »brzo me sakrij!... Jer psi nisu gonili 
sivog zeca, gonili su mene! . išinjar Karabas Bara- 
bas progoni me danju i nači Najmio je u Gradu 
Glupana policijske pse i prisegao, da će me se doko- 
pati živa ili mrtva.« 

U daljini su opet zalajali psi. Buratino zgrabi 
Pierota za rukav i povuče ga u grm mimoze, prekrite 
cvjetovima u obliku žutih mirisnih kuglica. 

Sakriven tamo, stao je Pierot ispod glasa pri- 
čati: : 

»Zamisli, Buratino, jedne noći šumio je vjetar i 
kiša je lijevala kao iz kabla.. .« 


PIEROT PRIČA, KAKO JE NA ZECU DOSPIO U 
ZEMLJU GLUPANA 


»Zamisli, Buratino, jedne noći šumio je vjetar 
i kiša je lijevala kao iz kabla. Sinjor Karabas Bara- 
bas sjedio je kraj ognjišta i pušio lulu. Sve su lutke 
već spavale. Samo ja nisam spavao. Mislio sam na 
plavokosu djevojčicu .. .« 

»Imao si na koga i misliti«, prekine ga Buratino. 
»Jučer navečer pobjegao sam od te djevojčice — iz 
komorice s paucima... .« 

»Kako? Ti si vidio plavokosu djevojčicu? Ti si 
vidio moju Malvinu?« 

»Ali sad je više ne želim vidjeti. . 

Pierot skoči lomeći rukama. 

»Povedi me k njoj... Pomogneš li mi naći Mal- 
vinu, odat ću ti tajnu zlatnog ključića , . .« 

»Kako?« poviče veselo Buratino, »ti znaš Sna 
zlatnog ključića?« 

»Znam, gdje ključić leži, kako se može do njega 
doći, znam, da se njime mogu otvoriti jedna vrata . 
Čuo sam čitavu tajnu, i zato me sinjor Karabas Ba. 
rabas goni s policijskim psima... .« 

Buratino je silno želio, da se odmah pohvali, ka- 
ko mu je tajanstveni ključić u džepu. Da to ne izla- 
ne, strgne kapicu s glave i začepi njome usta. 

Pierot je moljakao, da ga odvede k Malvini. 

Buratino objasni rukama tom glupančiću, da je 
sada mrak i opasno, ali čim se razdani, da će požu- 
riti k djevojci. 

Prisilivši Pierota da se opet sakrije u grm mi- 
moze, reče Buratino tepajući, jer je imao usta zapu- 
šena kapicom: 

»Pličaj . 

»Dakle, jedne je noći šumio vjetar .. .« 

»O tom si već pličao .. .« 

»Dakle,« produži Pierot, »ja ne spavam, razu- 
miješ li, i najednom čujem: na prozor netko čvrsto 
lupa... Sinjor Karabas Barabas zagunđa: »Koga to 
vrag nosi za takvog pasjeg vremena?« 

»To sam ja — Duremar,« odvrati glas za pro- 
zorom, »prodavač ljekovitih pijavica. Pustite me da 
se osušim kraj vatre.« 

A ja sam, znaš, tako zaželio, da vidim, kako 
izgledaju prodavači ljekovitih pijavica. Oprezno sam 
odgrnuo okrajak zavjese i pružio glavu u sobu. | — 
gledam: 

Sinjor Karabas Barabas podigao se s naslonjača, 
stao je kao obično na bradu, opsovao i otvorio vrata. 

Ušao je dugi posve prokisao čovjek sa sitnim 
licem, ali zato naboranim kao smrčak. Na sebi je 
imao stari zeleni ogrtač, za pasom mu se njihala kli- 
ješta, sjekirica i badalj. U ruci je držao limenu posu- 
dicu i vrećicu. 

»Ako vas boli trbuh,« reče klanjajući se, kao da 
je u pasu prepolovljen, »ako imate jaku glavobolju 
ili vam šumi u ušima, mogu vam metnuti za uši pol 
tuceta glasovitih pijavica.« 

Sinjor Karabas Barabas zagunđa: 

»Do đavola, kakve pijavice! Kraj vatre se mo- 
žete sušiti, koliko vas volja.« 

Duremar se postavio leđima k ognjištu. 

Odmah se stala dizati s njegovog zelenog ogrta- 
ča para, i osjetila se vlaga. 

»Loše idu poslovi s pijavicama,« počne iznova, 
»za komadić hladne svinjetine i čašu vina spreman 
sam vam na bedro metnuti tuce najljepših pijavica, 
a ako imate trganje u kostima... .« 


»Do đavola, kakve pijavice!« povikne Karabas: 


Barabas. »Jedite svinjetinu i napijte se vina!« 

Duremar se dao na svinjetinu, pri čemu mu se 
lice stezalo i rastezalo kao guma. Kad se najeo i na- 
pio, zamolio je prstovet duhana. 

»Sinjore, sit sam i ogrijao sam se«, reče. »Da 
vam se odužim za vašu gostoljubivost, odat ću vam 
tajnu!« 

Sinjor Karabas Barabas zadimi i odvrati: 

»Na svijetu je samo jedna tajna, koju bih želio 
znati. Na sve ostale fućkam.« 

»Sinjore,« reče opet Duremar, »znam veliku taj- 
nu, koju mi je povjerila kornjača Tortila.« 

Kod tih riječi Karabas Barabas iskolači oči, sko- 
či, stane na bradu, poleti ravno na prestrašenog Du- 
remara, zavali se na nj i zariče kao bik: 

»Mili Duremare, dragi Duremare, govori, govo- 
ri brzo, što ti je povjerila kornjača Tortila!« 

Nato mu je Duremar ispričao ovaj događaj: 

»Lovio sam pijavice u nekoj blatnoj bari neda- 
teko Grada Glupana. Za četiri novčića na dan naj- 
mio sam nekog siromaška, koji se svlačio, ulazio u 
baru do vrata i stajao tamo tako dugo, dok se na 
njegovo golo tijelo nisu pripile pijavice. 

' Zatim je izlazio na obalu, ja sam s njega skidao 
pijavice, na što sam ga opet slao u vodu. ' 

Kad sam na taj način nalovio priličnu količinu, 
najednom se iz vode pomolila zmijska glava. 








— Čuj, Duremare — reče glava — ti si prestra- 
šio čitavo stanovništvo naše lijepe bare, kaljaš nam 
vodu i ne daš nam ni probaviti doručak ... Kad ćeš 
već prestati s tim svojim sramotnim poslom? 

Vidio sam, da je to obična kornjača, i odgovorio 
sam joj hrabro: 

»Kad ulovim sve pijavice u vašoj prljavoj ba- 
ri... .« 

— Spremna sam ti platiti, Duremare, da pustiš 
našu baru u miru i da više ne dolaziš ovamo! — 

Nato sam se stao kornjači smijati: 

— Ah, ti stari plivajući sanduče, glupa tetko 
Tortila, čime bi mi ti mogla platiti? Možda svojim 
koštanim pokrovčićem, pod koji skrivaš noge i gla- 
vu... da prodam tvoj pokrovčić za češljiće.. . 

Kornjača je pozelenjela od jeda i rekla mi: 

— Na dnu bare leži čarobni ključić... Znam 
jednog čovjeka, koji bi sve dao, samo da dođe do to- 
ga ključića... 

Duremar još nije ni pepa kad Karabas Bara- 
bas zakuka u sav glas: 

»Taj čovjek sam ja! ja! ja! Mili Duremare, zašto 
nisi primio od kornjače ključić ?« 

»Što još ne,« odvrati Duremar i namršti lice, 
da je sada bilo nalik na kuhana smrčka. »Što još! — 
zamijeniti najljepše pijavice za nekakav ključić... 
Ukratko, posvadio sam se s kornjačom, a ona, di- 
gnuvši iz vode nogu, reče: 

— Prisižem, da ni ti, ni itko drugi ne će dobiti: 
čarobni ključić. Prisižem, da će ga dobiti samo onaj 
čovjek, koji ponuka čitavo stanovništvo bare, da m» 
zato moli... 

S ispruženom nogom uronila je kornjača u vodu. 

— Ne smijemo gubiti ni časa i moramo hitro 
u Zemlju Glupana! — poviče Karabas Barabas, brzo 
gurne kraj brade u džep i uzme kapu i svjetiljku. — 
Sjest ću na obalu bare. Učtivo ću se osmjehivati. Mo- 
lit ću žabice, punoglavce, vodoljube da zamole kor- 
njaču ... Obećat ću im pola miliona najvećih muha. 
Jecat ću kao jednooka krava, uzdisati kao bolesna 
kokoš, plakati kao krokodil. Past ću na koljena pred 
najmanjom žabicom ... Ključić mora biti moj! Onda 
ću otići u grad, ući u jednu kuću, prodrijeti u sobu 
pod stubištem ... Potražit ću mala vratašca, svi su 
hodali oko njih, a nitko ih nije zamijetio. Metnut ću 
ključić u ključanicu ... 

»U tom me je času, znaš, Buratino«, pričao je Pi- 
erot sjedeći pod grmom mimoze, »stalo to tako za- 
nimati, da nisam izdržao iza zavjese.. 

I sinjor me Karabas Barabas opazi. 

— Ti prisluškuješ, nitkove? — I poleti, da me 
ulovi i baci u vatru, no opet stane na bradu i stra- 
šnim štropotom, rušeći stolice, pade na pod. 

I ne znam, kako sam se našao za prozorom, kako 
sam prešao plot. U mraku je šumio vjetar i šibala 
kiša. 

Nad mojom glavom obdsjao je blijesak crni 
mrak, i desetak koračaja od mene opazim Karabasa 
Barabasa i prodavača pijavica, kako trče. Pomislim: 
izgubljen si, poskliznem se, padnem na nešto meko i 
toplo, uhvatim nečije uši... 

Bio je to sivi zec. Od straha je zacvičao i skočio 
uvis, ali ja sam se čvrsto držao njegovih ušiju, i tako 


smo u tami skakali preko polja, vinograda i vrtova. 





Kad se zec umorio i sjeo, uvrijeđeno žvačući ze- 
čjim usnama, poljubio sam ga u čelo. 
* — No, molim te, ponesi me još komadić, zečiću! 
Zec je uzdahnuo, i opet smo jurili tkozna kuda — 
čas desno, čas opet lijevo. 


Kad su se oblaci raspršili i izašao mjesec, opa- 
zio sam pod gorom mjestance sa zvonicima, koji su 
se rušili na sve strane. 


Cestom prema gradu trčali su Karabas Bara- 
bas i prodavač pijavica. 


Zec reče: — Aha, eto ti zečje sreće! Idu u Grad 
Glupana da tamo najme policijske pse. Izgubljeni 
smo! 

Zec je klonuo duhom. Objesio nos među šapice 
i spustio uši. 

Molio sam, plakao, duboko sam mu se klanjao. 
Zec se nije ni maknuo. 


Ali kad su iz grada iskočila dva tuponosa bul- 
doga s crnim trakama na desnim nogama, zec uzdr- 
hta malo čitavim tijelom i — jedva sam dospio sko- 
čiti na nj, dade se u očajni bijeg kroz šumu... 

Ostalo si sam vidio, Buratino!« 

Pierot je svršio svoje pričanje, a Buratino ga 
oprezno zapita: 

'»A u kojoj se kući, u kojoj se sobi pod stubi- 
štem nalaze vratašca, koja se mogu otvoriti tim 
ključićem?« 

To Karabas Barabas nije više dospio ispričati... 
Ah, pa što bismo imali od toga? Ta ključić je tako i 
tako na dnu bare... Nikad ne ćemo biti tako 
sretni . . .« 

»A vidiš li ovo?« vikne mu Buratino u uho. 
Izvuče iz džepa ključić i turi ga Pierotu pod nos. 
»Evo ga!« 


BURATINO | PIEROT DOLAZE K MALVINI, ALI 
MORAJU ODMAH BJEŽATI ZAJEDNO S 
MALVINOM I S PUDLOM ARTEMONOM 


Kad se sunce uspelo nad kamenite brežuljke, 
Buratino i Pierot izašli su ispod džbuna i trčali preko 
polja, preko kojega je šišmiš jučer u noći vodio Bu- 
ratina iz doma plavokose djevojčice u Zemlju Glu- 
pana. 

Smiješno je bilo pogledati Pierota — tako je 
žurio, da što prije vidi Malvinu.. 

»Slušaj,« pitao je svakih petnaest sekundi, »Bu- 
ratino, hoće li joj biti drago, da me vidi?« 

»Što ja znam?...« 

Za penaest sekundi opet: 

»Slušaj, Buratino, a što, ako joj ne bude drago?« 

»Što ja znam?« 

Konačno su ugledali kućicu sa suncem, mjese- 
com i zvijezdama naslikanim na kapcima. 

Iz dimnjaka se dizao dim. Nad njim je plivao 
oblačić sličan mačjoj glavi. 

Pudl Artemon sjedio je na verandi i od vremena 
na vrijeme zalajao na taj oblak. 

Buratinu se nikako nije htjelo natrag k plavoko- 
soj djevojčici. Ali bio je gladan, a iz daleka se već 
osjećao miris kuhanog mlijeka. 

»Ako djevojčicu opet spopadne da me odgaja, 
napit ću se mlijeka, ali ni za što na svijetu ne ću 
tu ostati!« ' 

U tom trenutku izašla je Malvina iz kućice. U 
jednoj je ruci držala porculansku zdjelicu, u drugoj 
— košaricu s pecivom. 

Oči je imala zaplakane — jer je bila uvjerena, 
da su štakori odvukli Buratina iz komorice i pojeli 
ga. 

Tek što je sjela za maleni stolić na puteljku na- 
sipanom pijeskom — različci se zanjihali, leptiri su 





nad njima lebdjeli kao bijeli i žuti listići — kad se 
pojaviše Buratino i Pierot. ' 

Malvina je rastvorila oči tako široko, da su oba 
drvena dječarca mogla lako u njih skočiti. 

Kad je Pierot opazio Malvinu, stao je izgova- 
rati riječi — tako nesuvisle i glupe, da je bolje da ih 
ovdje ne ponavljamo. 

Buratino reče, kao da se ništa nije dogodilo: 

»Eto, doveo sam vam ga — možete ga odgajati.« 

Malvina je konačno shvatila, da to nije san. 

»Ah, kakva sreća«, prošapće, ali odmah doda 
glasom odraslih: »Dečki, ajte se brzo umiti i oprati 
zube! Artemone, odvedi dječake k zdencu!« 

»Jesi li vidio,« mrmljao je Buratino, »zapeo joj 
kotačić u glavi — umiti se i vale zube! Izmuči nas 
samom čistoćom.« 

No ipak su se umili. Artemon im je kiticom na 
kraju repa isprašio odjeću. 

Sjeli su za stol. Buratino natrpa usta peci- 
vom. Pierot se jela nije ni dotakao, samo je gledao 
Malvinu, kao da je od šećera. 

Dok joj to konačno ne dosadi: ' 

»No,« reče mu, »što me tako gledate? Jedite, 
molim, mirno.« 

»Malvino,« odvrati Pierot, »ja već odavno ništa 
ne jedem, ja slažem stihove... .« 

Buratino prasne u smijeh. “ 

Malvina se čudila i opet širom otvorila oči. 

»Pa onda — čitajte nam svoje stihove!« 

Lijepom je ručicom poduprla lice i lijepe oči 
podigla prema oblaku, koji je bio sličan mačjoj glavi. 

Pierot je stao čitati stihove s takvim zanosom, 
kao da sjedi na dnu dubokog zdenca: 

Djevojčice i dječaci 
veselo se prte 

i na vrtuljku vrte. 
Konjici čili 

kao živi skaču. 
Tko to tamo jaše 
zamalo u plaču? 
Kosa joj lijeće, 


84 





obraščići gore, 
boji se 

— ali dolje ne će. 
Ta to je od svih 
djevojče najljepše 
naša Malvina! 


Pierot nije dospio dočitati svoje stihove, Malvi- 
na ih nije dospjela pohvaliti, iako su joj se vrlo svi- 
đali — kad se na puteljku posipanu pijeskom poja- 
vila žaba. 

Strašno je izbuljila oči i rekla: 

»Sinoć je smušena kornjača Tortila ispričala Ka- 
rabasu Barabasu sve o zlatnom ključiću .. .« 

Malvina je prestrašeno kriknula, premda nije 
ništa razumjela. Pierot, rastrešen kao svi pjesnici, 
izbaci nekoliko nesuvislih usklika, koje ovdje ne će- 
mo navoditi. No zato Buratino odmah skoči i gurne 
u džep pecivo, šećer i bonbone. 

»Bjež'mo, što nas noge nose! Dovedu li policij- 
ski psi ovamo -Karabasa Barabasa — izgubljeni 
smo!« 

Malvina je problijedila kao krilašce bijelog lep- 
tira. Pierot je mislio, da Malvina umire, pa je prevr- 
nuo na nju zdjelicu. Lijepa Malvinina haljinica bila 
je sada polivena kakaom. Oštro lajući dotrči Arte- 
mon — on je morao čistiti Malvinine haljine — zgra- 
bi Pierota za ovratnik i tresao je njime tako dugo, 
dok Pierot ne reče mucajući: 

* »Dosta, mo-lim!.. .« 

Žaba je to gledala izbuljenim očima i ponovno 

rekla: 

»Karabas Barabas bit će tu s policijskim psima 
za četvrt sata.. .« 

Malvina je otrčala da se presvuče. Pierot je očaj- 
no lomio rukama i pokušavao pasti nauznak na pu- 
teljak posipan pijeskom. Artemon je vukao zave- 
žljaje s kućnim stvarima. Vrata su lupala. Vrapci su 
očajno cvrkutali u krošnji. Lastavica je letjela nisko 
uz zemlju. Sova je, da bude zbrka još veća, divlje 
zahihotala na tavanu. 

Samo Buratino nije izgubio glave. Natovario je 
na Artemona dva zavežljaja s najpotrebnijim stva- 
rima. Na zavežljaje je posadio Malvinu obučenu u li- 
jepu putnu haljinicu. Pierotu je naredio, da se drži 
Artemonova repa. Sam se postavio na čelo: 

»Samo bez panike! Krenimo!« 

Kad su oni — to znači Buratino, muževno ko- 
racajući pred psom, Malvina, posađena na zavežljaje, 
i odostrag Pierot, s glavom punom glupih stihova 
umjesto zdravog razuma — kad su dakle izašli iz 

guste trave na ravno polje — provirilo je iz šume 
raščupano, divlje lice Karabasa Barabasa. 

Dlanom je zasjenio oči pred suncem i razgleda- 
vao okolicu. 


STRAŠNA BITKA NA RUBU ŠUME 


Sinjor Karabas Barabas držao je na uzici dva 
policijska psa. Kad je ugledao na ravni bjegunce, 
rasklopio je zubata usta. 

»Aha«, dreknuo je i pustio pse. Bijesni su psi 
isprva odbacivali stražnjim nogama zemlju. Nisu ni 
režali, čak su gledali obratnim smjerom, a ne na 
bjegunce — tako su bili svijesni svoje snage. Zatim 
su se psi polako približavali k mjestu, gdje su še od 
straha ukočili Buratino, Artemon, Pierot i Malvina. 

Činilo se, da je sve izgubljeno. Karabas Bara- 
bas krene nespretno za policijskim psima. Brada mu 
je svaki čas ispadala iz džepa kaputa i plela mu se 
pod noge. 

Artemon je podigao rep i ljutito režao. Malvini 
su se tresle ruke. 

»Bojim se, bojim!« 

Pierot je spustio rukave i gledao Malvinu, uvje- 
ren da je svemu kraj. 

Prvi je došao k sebi Buratino. 

»Pierote,« vikne, »uzmi djevojčicu za ruku i bje- 
ži k jezeru, gdje su labudovi... Artemone, zbaci za- 
vežljaje i odloži sat —.borit ćemo se.. .« 

Kad je Malvina čula te muževne zapovijedi, sko- 
čila je s Artemona, skupila svoju haljinicu i potrčala 
k jezeru. Pierot — za njom. ' 

Artemon je zbacio zavežljaje, skinuo sa šape sat 
i vrpcu s kraja repa. Iskesio bijele zube, skočio lije- 

vo, skočio desno protežući mišice i odbacujući stra- 
žnjim nogama zemlju. 

Buratino se uspeo po smolastom deblu na vrh 
talijanskog bora, koji je stajao sam u polju, i odatle 
zakričao, zatulio, zapiskutao, što ga je grlo nosilo: 

»Životinje, ptice, gmazovi! Naše tuku! Pomozi- 
te nevinom drvenom puku!« 

= Policijski buldozi, kao da su istom sada opazili 
Artemona, bacili se odmah na nj. Spretni pudl od- 
skoči i zubima zahvati jednog psa za rep, drugoga 
ugrize u stegno. 

Buldozi se nespretno okrenuli i opet bacili na 
pudla. Taj visoko odskoči, pusti ih probjeći, ali ipak 
jednoga ugrize za bok, drugoga za leđa. 

Buldozi se bacili.na nj po treći put. Tada je Ar- 
temon spustio rep u travu i bježao naokolo poljem, 
čas puštajući policijske pse u opasnu blizinu, čas 
opet odmičući im ustran ravno pred nosom... 

Buldozi sa spljoštenim nosom sada su se uisti- 
nu razgoropadili, zapuhali i trčali za Artemonom bez 
žurbe, tvrdokorno, spremni i lipsati, ali prije spret- 
nom pudlu pregristi grlo. 

U taj je čas upravo Karabas Barabas došao k 
talijanskom boru, uhvatio deblo i stao tresti. 

»Sići ćeš, sići!« 

Buratino se držao grane rukama, nogama i zu- 
bima. Karabas Barabas tresao je stablom tako, da 
su se zaljuljali svi češeri na granama. : 

Na talijanskim su borovima češeri bodljikavi i 
teški, veliki kao omanje dinje. Kad dobijete takav 
češer u glavu — dosta vam je. 


88 





ž < ; 
ze alakutu 
) = 


\ 
#= 


Cle _— 






No 
“ 


X . 


89 


Buratino se jedva držao raznjihane grane. Vi- 
dio je, da je Artemon već isplazio jezik kao crvenu 
traku i da skače sve polaganije. 

»Daj mi ključić!« derao se Karabas Barabas u 
sav glas. 

Buratino je stao puzati po grani, dok nije dose- 
gao oveći češer i stao gristi grančicu, na kojoj je 
visio. Karabas Barabas zatrese jače, a teški češer 
poleti dolje — puf, ravno u njegova zubata usta. 

Karabasu Barabasu klecnuše. koljena. 

Buratino otrgne drugi češer, i taj — puf! — uda- 
ri Karabasa Barabasa ravno po tjemenu kao po 
bubnju. 

»Naše tuku!« opet poviče Buratino. »Pomozite 
nevinom drvenom puku!« 

Prvi su doletjeli u pomoć kopci — oštrim letom 
stali su rezati zrak buldozima pred nosom. Psi su 
uzalud škljocali zubima — kobac nije muha: kao sivi 
blijesak — žžik! blistali su im oko nosa. 

Iz oblaka, koji je bio nalik na mačju glavu, spu- 
stio se crni jastreb — onaj, koji je obično nosio Mal- 
vini divljač — i zatisnuo pandže policijskom psu u 
hrbat, vinuo se svojim krasnim krilima, podigao psa 
i opet ga pustio. 

Pas cvileći padne nogama uvis. 

Artemon naleti s boka na drugoga psa, udari ga 
prsima, povali, ugrize i odskoči. | opet su se gonili 
poljem oko osamljenog bora: Artemon i za njim bi- 
jesni i izgriženi buldozi. 

Artemonu su došle u pomoć žabe. Vukle su dvi- 
je bjelouške, oslijepile od starosti. Bjelouške su mo- 
rale i tako umrijeti ili pod gnjilim panjem ili u ča- 

pljinom želucu. Žabe su ih nagovorile, da svrše ju- 
načkom smrću. 

Plemeniti Artemon odlučio je sada stupiti u 
otvorenu borbu. 

Sjeo na rep i iskesio zube. Buldozi su naletjeli 
na nj, i sve troje valjalo se u klupku. 

Artemon je škljocao čeljustima i derao čaporci- 
ma. Buldozi se nisu obazirali na ogrebotine i rane, 
nastojali su samo jedno: domoći se Artemonova grla. 
Režanje i lavež razlijegali se poljem. 

Artemonu je došla u pomoć porodica ježa: stari 
jež, ježica, njihova teta i mali ježići. 

Zujeći doletješe i debeli bumbari u crnom bar- 
šunu i zlatnim plaštevima, krilima su šumjeli ljuti 
stršeni. Došli su i kukci s dugim brcima. 

Sve životinje, ptice i gmazovi požrtvovno se ba- 
ciše na omražene buldoge. 

Jež, ježica, njihova tetka i mali ježići savili se 
u klupko, kotrljali brzinom kugle i boli svojim bo- 
dljikama buldoge u njušku. 

Bumbari i stršeni boli su ih u letu otrovnim žal- 
cima. Ozbiljni mravi bez žurbe su im se uvlačili u 
nos i tamo ispuštali otrovnu mravlju kiselinu. 

Kukci su ih grizli za trbuh: 

Jastreb je kljuvao sad jednoga, sad opet drugo- 
ga psa krivim kljunom u hrbat. 

Muhe i leptirići skupljali se pred njihovim oči- 
ma u gusti oblak. : 

Žabe su držale pripravne dvije bjelouške, spre- 
mne poginuti junačkom smrću. 

I tada, kad je jedan od buldoga širom otvorio 
gubicu, da iskiše otrovnu mravlju kiselinu — stara 

mu se slijepa bjelouška bacila glavom u ždrijelo i 
vijugala sve dublje i dublje. 
2 To se isto dogodilo i drugom buldogu: druga 

slijepa bjelouška bacila mu se u gubicu. 

Oba su se psa, izbodena, ištipana i izgrebena — 
dahčući valjala bespomoćno na zemlji. 

Plemeniti Artemon, izišao je iz borbe kao po- 
bjednik. 
U taj je čas Karabas Barabas konačno izvukao 
iz usta bodljikavi češer, 
jak Od udarca po tjemenu izbuljio je oči. "Spoti- 
ČućI se opet je uhvatio deblo talijanskog bora. Vje- 
tar mu je nosio bradu. > 

Buratino, sjedeći na vrhu stabla, opazi, da se 
kraj brade Karabasa Barabasa, ponesen vjetrom, pri- 
lijepio o smolasto deblo. 


Buratino se uhvati kvrge i peckajući zapiskuta: 

»Ajde da me ne ćeš, striče, uhvatiti, da me ne 
ćeš uhvatiti!« p: 

Skoči na zemlju i stade bježati oko bora. 

Karabas Barabas pruži ruke da uhvati momka 
i zatrča se, posrčući, za njim oko stabla. 

Optrčao jednom, i već se činilo, da će zgrče- 
nim prstima uhvatiti momka u bijegu, ali optrčao po 


drugi put, optrčao i po treći put... 


Brada mu se omatala oko stabla, čvrsto prili- 
jepljena smolom. 

Kad je brada došla do kraja, naletio je Kara- 
bas Barabas nosom na stablo. Buratino mu isplazi 
jezik i otrča k Labuđem jezeru — tražiti Malvinu i 
Pierota. i 

Artemon je na tri noge, a četvrtom u zraku, 
šepao za njim psećim kasom. 

Na polju su ostala dva policijska psa, koji su 
bili tako isprebijani, da za njih ne bi nitko dao ni 
krepane muhe, i ošamućeni doktor marionetskih 
znanosti, sinjor Karabas Barabas, bradom čvrsto 
prilijepljenom o talijanski bor. 


U SPILJI 


Malvina i Pierot sjedili su na svježem toplom 
humku u šašu. 

Odozgo ih je prekrivala mreža paučine, puna kri- 
lašca konjskih smrti i isisanih komaraca. 

Male modre ptičice, prelijetajući s trstike na 
trstiku, gledale su veselo začuđene djevojčicu, koja 
je gorko plakala. 

Iz daljine su dopirali očajni krikovi.i zavijanje 
— to su sigurno Artemon i Buratino skupo proda- 
vali svoje živote. 

»Bojim se, bojim«, ponavljala je Malvina i listi- 
ćem čička očajno si zaklanjala mokro lice. 

Pierot je pokuša umiriti stihovima: 

Cijelo ćemo ljeto 
živjeti tu sretno, 
sakriti od svijeta 
polje će nas cvjetno. 
Na brežuljku tiho 
sjedimo nas dvoje, 
oko nas cvijeće cvate 
i divne stere boje... 


Malvina zatapta nožicama: 

»Vi ste mi, dječače, dosadili, dosadili .., Otrgni- 
te radije svježi listić — vidite, da je taj sav mokar 
i poderan.« 

Najednom su vika i zavijanje u daljini utihnuli. 
Malvina zalomi rukama. i 

»Artemon i Buratino poginuše.« 

I bacila se licem na zemlju, u zelenu mahovinu. 

Pierot je poskakivao bespomoćno oko nje. Vje- 
tar je tiho zviždao u stabljikama trstike. 

Konačno se začuše koraci. Bez sumnje je to do- 
lazio Karabas Barabas, da nemilosrdno zgrabi i u 
svoje bezdane džepove strpa Malvinu i Pierota. Trsti- 
ka se razmakla i — pojavio se Buratino: nosom — 
uvis, ustima do ušiju. Za njim je radostan šepao 
Artemon sa dva zavežljaja. “ 

»I to mi je pamet, sa mnom se zakvačiti«, reče 
Buratino, ne obazirući se na veselje Malvine i Piero- 
ta. »Što je meni mačak, lija, policijski psi, što je 
meni sam Karabas Barabas! Djevojčice, sjedni na 
psića, dječače, primi se za rep. Hajdemo!« 

I sam muževno zakoraca, laktovima razmičući 
šaš — uz jezero na drugu stranu. 

Malvina i Pierot nisu se usudili ni zapitati, kako 
je svršila borba s policijskim psima i zašto ih Ka- 
rabas Barabas ne progoni. 

Kad su došli na drugu obalu jezera, plemeniti 
je Artemon stao posrtati i šepati na sve četiri. Tre- 
balo je zaustaviti se i povezati mu rane. Pod sna- 
žnim korijenjem bora, koji je rastao na kamenitom 
brežuljku, opazili su spilju. Dovukli su tamo zave- 
žljaje, a ušao je u nju i Artemon. 

Plemeniti je pas najprije oblizao svaku šapu po- 
sebno, pa je pružio Malvini. Buratino je derao staru 
Malvininu košuljicu za povoje, Pierot je držao, a Mal- 
vina povijala šape. 

Iza toga su dali Artemonu toplomjer, na što je 
pas mirno usnuo. 

Buratino reče: 

»Pierote, bježi k jezeru i donesi vode!« 

Pierot poslušno otrči, cestom je slagao stihove 
i spoticao se, izgubio je čak poklopac i tako donio 
vodu jedva na dnu kantice. 

> Buratino reče: 
- »Malvino, idi i naberi suharaka za vatrul« 

Malvina prijekorno pogleda Buratina, slegne ra- 
menima i donese nekoliko suhih vlati. 

Buratino reče: ' 

»Muka je to s tim dobro odgojenima!« 

Sam donese vodu, sam nabere grančice i i borove 
češere, sam napravi vatru na ulazu spilje, tako veli- 
ku vatru, da su drhtale grane na visokom boru. 
Sam skuha kakao na vodi. 

»Brzo, dođite doručkovati!« 

Malvina je cijelo to vrijeme šutjela s naprćenim 
usnama. Ali sada pak reče — vrlo tvrdo, glasom 
odraslih: 
> »Nemojte misliti, Buratino, ako ste se borili s 
psima i pobjedili, spasili nas od Karabasa Baraba- 
sa i inače se muževno ponijeli — da vas to oslobađa 
dužnosti oprati ruke i zube prije jela.« 

Buratino malo da nije sjeo: »eto ti!« — iskola- 
čio oči na djevojčicu željeznog značaja. 

Malvina je izašla iz spilje i pljesnula dlanom o 
dlan: 

»Leptiri, gusjenice, kukci, žabe!« 

Nije prošla ni minuta — doletjeli su veliki fepti- 
ri, oprašeni cvjetnim peludom. Dopuzale gusjenice i 
mrki kukci. 

Potrbuške su dopuzale žabe. 

Leptiri, podižući krila, sjeli su na stijene spilje, 
da ih ukrase i da sipka glina ne pada u jelo. 

Kukci su skupljali u kuglice sve smeće s poda 
spilje, a kuglice kotrljali napolje. 

Debela bijela gusjenica uspuzala je Buratinu na 
glavu, spustila se preko nosa i istisnula mu malo 
paste na zube. Htio, ne htio, morao ih je očistiti. 

Druga je gusjenica očistila zube Pierotu. 

Pojavio se pospani jazavac, sličan dlakavom 
odojku ... 

Sabirao je u svoje cape smeđe gusjenice i gnje- 
čio od njih kremu za cipele. Zatim je repom sjajno 
olaštio sva tri para cipelica — Malvinine, Buratino- 
ve i Pierotove. 

* Kad je bio gotov, zijevnuo je: »-ha-ha«, i pošao 
spavati. 

Doletjela je okretna, šarena vesela ptičica s cr- 
venom kukmicom, koja se dizala, kad se ptičica ne- 
čemu čudila, 

»Koga da počešljam ?« 

»Mene«, reče Malvina. »Raspletite mi kosu i 
počešljajte me, raščupana sam.« 

»Ali gdje je, dušice, zrcalo?« 

Nato su žabe s izbuljenim očima rekle: 

»Odmah ćemo ga donijeti.« 

Deset je žaba prenulo potrbuške k jezeru, Mje- 
sto zrcala donijele su blistavog šarana, tako tustog 
i pospanog, da mu je bilo svejedno, što se s njime 
radi. 

Žabe su postavile šarana na rep pred Malvinu. 
Da se ne zagrcne, lijevale su mu u usta vodu iz kan- 
tice. 

Okretna ptičica s kukmicom raščešljala je i po- 
češljala Malvinu. Oprezno je uzela sa stijene leptira 
i naprašila djevojčici nos. 

»Gotovo, dušice.« 

| — ffrr — kao loptica izleti iz spilje. 

Žabe su odvukle blistavog šarana natrag u jeze- 


ro. Buratino i Pierot — hoćeš, ne ćeš — oprali su 
ruke, pa čak i vrat. 


Maivina ih pozove na doručak. 


Poslije doručka stresla je mrvice s koljena i 
rekla: 


»Buratino, prijatelju, posljednji put nismo svr- 
šili pravopisnu vježbu. Nastavit ćemo... .« 

Buratino htjede najprije iskočiti iz spilje i po- 
bjeći bilo kamo. Ali nije mogao napustiti bespo- 
moćne drugove i bolesnoga psa. Progunđa: 

»Nismo uzeli sa sobom pisaći pribor.« 

»Kako ne, uzeli smo«, zastenje Artemon. Do- 
vuče se k zavežljaju, razveže ga zubima i izvuče tin- 
tarnicu, bilježnicu p a čak i mali globus. 

»Ne smijete držati držalo grčevito i odviše blizu 
pera, uprljali biste prste tintom«, reče Malvina. Po- 
digne lijepe očice k stropu na leptirei... 

U taj čas čuo se prasak granja i grubi glasovi 
— kraj spilje prolazili su prodavač ljekovitih pija- 
vica Duremar i Karabas Barabas, jedva vukući noge. 

Redatelju kazališta lutaka crvenjela se na čelu 
ogromna šiška, nos mu je bio otečen, brada oskube- 
na i izlijepljena smolom. ' 

Uzdišući i pušući reče: 

»Daleko uteći nisu mogli. Tu su negdje u šumi.« 


BURATINO NASTOJI POD SVAKU CIJENU 
DOZNATI OD KARABASA BARABASA TAJNU 
ZLATNOG KLJUČIĆA 


Karabas Barabas i Duremar prođoše kraj spilje. 

Za vrijeme bitke na ravnici prodavač ljekovitih 
pijavica sjedio je prestrašen za grmljem. Kad se bit- 
ka svršila, pričekao je, dok se Artemon i Buratino 
nisu izgubili u gustoj travi i istom je tada s veli- 
kom mukom odlijepio bradu Karabasa Barabasa od 
debla talijanskog bora. 

»Ala vas je uredio taj dječarac«, reče Duremar 
— »morat ćete metnuti na zatiljak _ bar dva tuceta 
najboljih pijavica.« - 

Karabas Barabas zaurla: 

»»Do sto tisuća vragova! Dajmo se brzo za tim 
lopovima.« 

Karabas Barabas i Duremar pošli su tragom 
bjegunaca. Razgrnjali su rukama travu, zavirivali u 
svaki grm, pregledavali svaki humščić. 

Vidjeli su dim kraj korijenja starog bora, ali 
nisu ni pomislili, da bi se u spilji mogli skrivati drve- 
ni čovječuljci i k tomu još naložiti vatru. 

»Toga nitkova Buratina razrezat ću džepnim 

. nožićem na komadiće«, gunđao je Karabas Barabas. 

Bjegunci u spilji zaustave dah, 

Što sada? Bježati? Ali Artemon je, sav povezan, 
tvrdo spavao. Pas mora spavati dvadeset i četiri sa- 
ta, da bi mu rane zarasle. 

Da ostave plemenitog psa sama u spilji? 

Ne, ne, treba li spašavati — tada svi, a treba li 
poginuti — opet svi zajedno. 

Buratino, Pierot i Malvina, skupivši glave, dugo 
su vijećali u spilji. Odlučili su' da pričekaju tu do 
jutra, a ulaz u spilju da prekriju granjem. 

Buratino reče: 

»Ali ja moram, bilo što bilo, doznati od Kara. 
basa Barabasa, gdje su ta vratašca, koja se otvaraju 
zlatnim ključićem. Za vratima se nalazi nešto vri- 
jedno da se vidi, nešto jezovito... možda nam to 
donese sreću.« 

»Bojim se tu ostati bez vas, bojim«, zastenje 
Malvina. 

»Ta bit će s vama Pierot.« 

»»Ah, taj samo deklamira stihove.« 

»Branit ću Malvinu kao lav«, prozbori Pierot 
grubim glasom, kako govore strašni razbojnici, »vi 
me još ne poznate!« 

»Momak si, Pierote, samo da takav i ostaneš.« 

| Buratino. pođe tragom Karabasa Barabasa i 
Duremara. 

Brzo ih opazi. Redatelj kazališta lutaka sjedio 
je. na obali potoka. Duremar mu metao na kvrge 
obloge od trpučeva lišća. Iz daleka se već čulo bijesno 
krulenje u praznom želucu Karabasa Barabasa i ža- 
losno fijukanje u praznom želucu prodavača ljekovi- 
tih pijavica. 

»Sinjore, moramo se okrijepiti«, reče Duremar, 
»potraga za nitkovima može potrajati do kasno u 
noć.« 

»Pojeo bih smjesta čitavog odojka, a uz to još 
nekoliko patkica« odvrati tmurno Karabas Barabas. 


Prijatelji se uputili prema gostionici K tri pi- 
škora, koje se cimer ukazao na brežuljku. Ali prije 
od Karabasa Barabasa i Duremara, uputio se tamo 
Buratino, poguren u travi, da ga ne opaze. 

Pred gostionicom prikrao se Buratino k veli- 
kom pijevcu, koji je upravo našao zrnce, ponosno 
zatresao krijestom, čeprkao po tlu i žurno dozivao 
koke na gozbu: 

»Ko-ko-ko!,. .« 

Buratino mu pruži na dlanu mrvice bademovog 
kolača. 

»Osladi se, sinjore!« 

Pijevac ozbiljno pogleda drvenog čovječuljka, 
ali ne izdrži, nego kijucne u dlan. 

»Ko-ko-ko .. .« 

»Sinjore, htio bih doći u gostionicu, ali tako, da 
me gostioničar ne opazi. Sakrit ću se za vaš krasni 
šareni rep, a vi ćete me dovesti do ognjišta, zar ne?« 

»Ko-ko!« još ponosnije izusti kokot. Ništa nije 
razumio, ali da ne pokaže, kako ništa ne razumije, 
zakoraca važno k otvorenim vratima gostionice. 

Buratino se uhvati za bok ispod krila, pokri se 
njegovim repom i zguren dospije u kuhinju do ognji- 
šta, gdje je gologlavi gostioničar okretao na vatri 
ražnjeve i tignjeve. 

»Iš, staro meso za juhu!« prodere se gostioni- 
čar na kokota, i tako ga raspali nogom, da je 
kokot — 

»Ko-da-da-da!« s očajnim krikom izletio na ce- 
stu k prestrašenim kokama. 

Buratino neopazice promakne _ mimo noge go- 
stioničara i skvrči se za velikim glinenim vrčem. 

U taj čas ozvao se glas Karabasa Barabasa i 
Duremara. 

Gostioničar im izađe ususret, duboko se kla- 
njajući. 

- Buratino uđe u glineni vrč i tamo se sakrije. 


BURATINO DOZNAJE TAJNU ZLATNOG 
KLJUČIĆA 
Karabas Barabas i Duremar krijepili se pečenim 
odojkom, Gostioničar je nalijevao vino u pehare. 


Karabas Barabas, glođući nogu odojka, reče go- 
stioničaru:, 

»Loše ti je vino, nalij mi tamo iz onoga vrča!« 
I pokaže košću na vrč, u kojem je sjedio Buratino. 

»Sinjore, taj vrč je prazan«, odvrati gostioničar. 

»Lažeš, pokaži!« 

Nato gostioničar digne vrč i okrene ga. Bura- 
tino se opre svom snagom laktovima o stijene vrča, 
da ne ispadne. ' 

»Nešto se tamo crni«, zahropće Karabas Bara- 
bas. i 

»Nešto se tamo bijeli«, potvrdi Duremar. 
»Sinjore, možete mi iščupati jezik, razrezati me 
na pola, nije li prazan.« 

»Onda ga postavi na stol, bacat ćemo u nj 
kosti!« 

Vrč, u kojem je sjedio Buratino, našao se izme- 
đu redatelja kazališta lutaka i prodavača ljekovitih 
pijavica. Na glavu Buratina padale su oglodane ko- 
sti i korice. 

Kad se Karabas Barabas pošteno napio vina, 
okrenuo je bradu k ognjištu, da bi s nje otekla na- 
lijepljena smola. 

»Metnut ću Buratina na dlan,« hvalio se, »dru- 
gim ću ga dlanom malo pljesnuti — i ostat će od 
njega samo mokro mjesto!« 

»Nitkov to potpuno zaslužuje,« saglasi se Du- 
remar, »ali prije bismo mu trebali metnuti pijavice, 
da mu isišu krv.« ' 

»Ne,« udari šakom Karabas Barabas. »Prije ću 
mu oduzeti ključić.« 

U razgovor se umiješao gostioničar, koji je već 
znao o bijegu drvenih ljudi. 


104 





»Sinjore, ne morate se mučiti traganjem. Od- 
mah ću dozvati dvoje vješte dječice — i prije nego 
se okrijepite vinom, oni će hitro pregledati čitavu 
šumu i dovesti vam ovamo Buratina.« 

»Dobro! Pošalji mi amo tu dječicu«, reče Ka- 
rabas Barabas pruživši k vatri ogromne poplate. | 
budući da je već bio pijan, zapjeva iz svega glasa: 


Lutkama gospodar sam, 
dobro poznat vam 
grozni Karabas, 

slavni Barabas. 

Preda mnom u strahu 
leži vam u prahu 

narod moj pokorni, 
glupi i drveni. 

Samo im zaprijetim, 

ni riječi ne velim, 

i već igraju 

smiješnu komediju; 

od njih kreće 

prihod teče 

u džepove moje duboke, 
u džepove bezdane! 


Nato Buratino zatuli iz dubine vrča: 

»Otkrij tajnu, nesretniče, otkrij tajnu!« 

Karabas Barabas sklopi od čuda čeljusti i izbu- 
lji oči na Duremara. 

»Ti si to?« 

»Ne, nisam to ja.« 

»Tko reče, da otkrijem tajnu?« 


Duremar je bio praznovjeran, a osim toga ispio 
je mnogo vina. Lice mu je posivjelo i skvrčilo se od 
straha, da je bio nalik na smrča. 

Oledajući ga, i Karabas Barabas zacvokota zu- 
bima. ž 

»Otkrij tajnu,« opet se oglasi tajanstveni glas 
iz dubine vrča, »inače ne ćeš ustati s ove stolice, 
nesretniče!« 

Karabas Barabas pokuša skočiti sa stolice, ali 
nije se mogao ni maknuti. 

»Ka-ka-kakvu ta-ta-tajnu?« 

Glas odvrati: 

»Tajnu kornjače Tortile.« 

Duremar se od straha zavukao pod stol. Kara- 
basu Barabasu zadrhta čeljust. 


»Gdje su vrata, gdje su ta vrata?« bučao je glas, 
sličan vjetru u dimnjaku za zimske noći. 

»»Reći ću, reći ću, samo šuti, šuti«, šaptao je 
Karabas Barabas. »Vrata su — u sobici starog Karla, 
za naslikanim ognjištem.« 

Jedva je izgovorio te riječi, vratio se s dvorišta 
gostioničar. 

»Tu su — ta nadobudna dječica, za novac će 
vam, sinjore, dovesti i samoga vraga.« 

I pokaže na liju Alisu i mačka Basilija, što su 
stajali na pragu. Lija je uljudno skinula stari šešir. 

»Sinjore Karabase Barabase, dajte nam, sirota- 
ma, deset zlatnika i mi ćemo vam predati u ruke 
nitkova Buratina, a da se i ne maknemo s ovoga 
mjesta.« 


Karabas Barabas segne pod bradu u prsluk i 
izvuče deset zlatnika. 

»Tu je novac, a gdje je Buratino?« 

Lija nekoliko puta prebroji novac, uzdahne, kad 
je davala polovicu mačku, i pokaže šapom: 

»U tome vrču, sinjore, upravo pod vašim no- 
som.« 

Karabas Barabas pograbi, sa stola vrč i udari 
njime bijesno o kameni pod. Iz krhotina i hrpe oglo- 
danih kosti iskoči Buratino. Dok su svi stajali otvo- 
renih usta, on kao strijela nagne iz gostionice na 
dvorište — ravno Kk pijevcu, koji je ponosno ogleda- 
vao čas jednim, čas drugim okom mrtvoga crva. 

»To si mi te izdao, ti staro pečenjel« reče mu 
Buratino, ljutito pruživši nos. »A sada tjeraj, što te 
noge nose.« 

I čvrsto se uhvati njegova generalskog repa. 
Pijevac, ništa ne shvaćajući, raširi krila i dade se u 
bijeg svojim golim nogama. Buratino kao strijela za 
njim — niz brijeg, preko ceste, poljem, k šumi. 

Karabas Barabas, Duremar i gostioničar došli 
su konačno k sebi i potrčali za Buratinom. Ali kad 
su se ogledali, i te kako ogledali, nisu ga vidjeli 
nigdje, samo je u daljini po polju trčao iz petnih 
žila pijevac. Ali jer su svi znali, da je glup, nitko se 
nije na nj ni osvrnuo. : 

BURATINO JE PRVI PUT U SVOM ŽIVOTU 
OČAJAN, ALI SVE ISPADA DOBRO 

Glupi se pijevac umorio, jedva je trčao, s otvo- 
renim kijunom.  Buratino konačno ispusti njegov 
zgužvani rep. 

»Ajde, generale, k svojim kokama!« 

A sam zakoraca tamo, gdje se između lišća zrca- 
lilo Labuđe jezero. 

Tu je i bor na kamenitom brežuljku i spilja. Na- 
okolo razbacane polomljene grančice. Trava zgnje- 
čena težinom kola. 

Buratinu stegne srce teška slutnja. Skoči s bre- 
žuljka, zaviri pod korijenje. 

Spilja je bila prazna. 


Nije bilo tamo ni Malvine, ni Pierota, ni Arte- | 


mona. 

Samo su tu ležale dvije krpice. Podigne ih — 
bili su to otrgnuti rukavi Pierotova haljetka. 

Prijatelji su bili ugrabljeni. Izgubljeni su. Bu- 
ratino pade na zemlju, koliko je širok i dug, pri če- 
mu mu se nos zabode duboko u zemlju. 

istom je sada osjetio, kako su mu prijatelji dra- 
gi. | ma da ga Malvina želi odgajati, i ma da Pierot 
stalno deklamira stihove — Buratino bi dao i zlatni 
ključić, samo da opet vidi svoje prijatelje. 

Kraj njegove glave nečujno se podigne prhki 
kupčić zemlje, iziđe baršunasta krtica s ružičastim 
dlanovima, piskutavo triput kihne i reče: 

— Slijepa sam, ali zato odlično čujem. Došla su 
ovamo kola, u koja su bile upregnute ovce. U njima : 
je sjedio Lisac, gubernator Grada Glupana, i poli- 
cijski psi. Gubernator zapovjedi: : 

»Uhvatite nitkove, koji su osakatili moje naj- 
bolje policijske pse u vršenju svojih dužnosti. Uhap- 
site ih!« 

— Policijski psi odvratiše: 

»Vaf.« 

— Uđoše u spilju, i tamo nasta strašna graja. 
Tvoje su prijatelje svezali, bacili na kola zajedno sa 
zavežljajima i odvezli se. 

Sada više nije imalo smisla ležati na tlu s no- 
som u zemlji, Buratino skoči i potrči tragom kola. : 
Optrči jezero i dođe na livadu obraslu gustom tra- 
vom. 

Hodao je i hodao. Nije imao nikakva plana. Mo- 
ra osloboditi svoje drugove — to je sve!... 

Došao je do strmine, odakle je pretprošle noći 
pao u čičak. Pod sobom je ugledao prljavu baru, gdje 
je živjela kornjača Tortila. Cestom prema bari kre- 
tala su kola, koja su vukle dvije ovce, a bile su mrša- 
ve kao kosturi i imale su oderanu dlaku. 

Na boku je sjedio tusti mačak naduvena lica i 
sa zlatnim naočarima — služio je kod gubernatora 
kao doušnik. Za njim je važno sjedio Lisac, guber- 
nator... Na zavežljajima ležala je Malvina, Pierot i 
Artemon, sav povezan — čiji se uvijek počešljani 
rep vukao sada po prašini. 

Za kolima su trčala dva policijska psa — dobr- 
mani. 

Najednom dobrmani podigoše pseću gubicu i 
opaziše gore, na strmini, bijelu kapicu Buratinovu. 

Ogromnim skokovima stali su se dobrmani pe- 
njati po strmoj padini. Ali prije nego što su dospjeli 
na vrh, Buratino, uvjerivši se, da nema više kamo 
sakriti se ni uteći — sklopi ruke nad glavom i — 
kao lastavica — poleti s najvišeg mjesta u blatnu 
vodu, prevučenu zelenom žabokrečinom. 

Opisao je u zraku krivulju i sigurno _ bi pao u 
baru pod okrilje tetke Tortile, da nije upravo oštro 
zapuhao vjetar, 

= Vjetar zahvati laganog drvenog Buratina, dva- 
put ga zakovitla i odbaci u stranu. Tako je pao 
ravno u kola, na glavu gubernatora Lisca. 

Tusti mačak sa zlatnim naočarima nenadano se 
skotura s boka, i jer je bio nitkov i kukavica, pričini 
se da je onesviješten. 

Gubernator Lisac, također veliki strašljivac, vri- 
šteći nagne uzbrdo po padini i tamo se zavuče u 
jazavčevu rupu. Ugodno mu tamo nije bilo: jazavci 
ne vole takve goste. ' 

Ovce su trčale dalje, dok se kola nisu prevrnula. 
Malvina, Pierot i Artemon skotrljali se zajedno sa 
zavežljajima u čičak. 

Sve se to dogodilo tako brzo, da vi, dragi čitaoci, 
ne biste dospjeli ni prebrojiti sve prste na ruci. 

Dobrmani su velikim skokovima trčali niz pa-- 
dinu. Kad su dotrčali do prevrnutih kola, našli su 
tustoga mačka u nesvijesti. U čičku su vidjeli drvene 

čovječuljke i povezanog pudla. Ali nigdje nisu vidjeli 


Malvina n i riječi i ina, ali 
gubarnatora. Lisca. e reče ni riječi, zagrli Buratina, ali 


poljubiti ga nije mogla — smetao joj je u tom no 


Nestao je kao da je propao u zemlju upravo on, gov dugi nos. 
koga su policijski psi trebali paziti kao zjenicu oka. Pierot je imao istrgane rukave do lakta, bijeli 

Prvi pas podigne gubicu i stane očajno zavijati. mu je puder spao s lica, i tada se pokazalo, da ima 

Drugi pas učini isto: lice kao i drugi — rumeno, usprkos njegove zalju- 

»Aj, aj, aj —!...« bljenosti u stihove. 

Razbježali se i pregledali čitavu padinu. Iznova »Borio sam se hrabro«, reče čvrstim glasom. 
su stali tužno zavijati, jer su već u duhu vidjeli n nad, »Da mi nisu podmetnuli nogu, ne bi me dobili ni 
sobom željezne rešetke. i,o za šta na svijetu!« 

' ej Malvina to potvrdi: 


»Borio se kao lav.« 

Zagrli Pierota i poljubi ga u oba obraza. 

»Dosta, dosta toga lizanja«, zagunđa Buratino, 
»bježmo. Artemona ćemo vući za rep.« 

Sve troje uhvati nesretnoga psa za rap i stane 

"ga vući gore, po strmini. 

'»Pustite me, poći ću sam, ovako me to ponizu- 
je,« stenjao je povezani pudl. 

»Ne, ne, odviše si slab.« 

Ali jedva su bili došli do polovine padine, a na 
vrhu se pojavio Karabas Barabas i Duremar. Lija 
Alisa pokazivala je šapom na bjegunce, mačak Basi- 
lio naježio brkove i ogavno siktao.. 

pse »Ha-ha-ha, to je dobro«, kesio se Karabas Ba- 
Ponizno vrteći zatkom, trčali su u Grad Glupa- rabas. »Zlatni ključić ide mi sam u ruke!« 





na, da tamo na policiji slažu, kako je gubernator bio ' Buratino stade odmah razmišljati, kako da se 

živ odnesen u nebo — to su putem izmislili, da se izbavi iz nove nesreće. 

opravdaju. j Pierot privine k sebi. Malvinu, spreman skupo 
Buratino se oprezno opipa — noge i ruke bile prodati svoj i njezin život. Ovaj puta nije bilo ni- 

su mu čitave. Uđe u čičak i razveže Malvinu i Pie- kakve nade u spas. 

rota. Duremar je hihotao. 

»Bolesnog psića pudla dajte, sinjore Karabase 
Barabase, meni, bacit ću ga u baru pijavicama, da 
mi pijavice odebljaju.« 

Debelom Karabasu Barabasu nije se dalo sila- 
ziti, zato je vabio k sebi bjegunce prstom, koji je bio 
nalik na sardinu: 

»Dođite, dođite k meni, dječice!« 

»Ni koraka!« zapovjedi Buratino. »Trebamo li 
poginuti, poginimo veselo! Pierote, deklamiraj ka- 
kve prkosne stihove! iji smij se, što te grlo 
nosi!« 

Malvina je usprkos nekih nedostataka bila do- 
bar drug. Otrla je suze i stala se smijati vrlo uvred- 
ljivo onima, koji su stajali nad padinom. 

Pierot je odmah složio stihove i deklamirao ih_ 
neugodnim glasom: 


Znaš li, lijo, kako boli 
ljeskovača na tur goli? 
Slijepi mačak progledat će, 
kad dobije svoje, znat će 
Duremar je prava bena, 

a ptičica prepredena 
Karabas Barabas. 
Tko se još i boji vas!... 


Istovremeno je Buratino pravio grimase i zadir- 
kivao: 

»Ej, ti redatelju kazališta lutaka, stara pivska 
bačvo, debela vrećo, puna gluposti, spusti se, spusti 
se k nama, povući ću te za tu oderanu bradu!« 

Mjesto odgovora Karabas Barabas strašno zaur- 
la, Duremar digne ruke k nebu. 

Lija Alisa zlobno se nasmije: 

»Dozvolite, da zavrnem vratom tim izrugiva- 
čima!« 

Još časak i bilo bi gotovo... Najednom doletje- 
še kobci klikćući: 

»Ovdje, ovdje, ovdje!« 

Nad glavom Karabasa Barabasa preletje svra- 
ka, bučno krešteći: 

»Brzo, brzo, brzo!« 

I na strmini se pojavi stari otac Karlo. Imao je 
zasukane EReNa, a ruci čvorasti štap, i bio je smrk- 
nut. 

Ramenom odgurne Karabasa Barabasa, laktom 
Duremara, štapom prevuče po hrbtu liju Alisu, co- 
kulom zahvati mačka Basilija. 

Pa se nagne dolje i gledajući drvene čovječuljke 
reče radosno: 

»Sine moj, Buratino, ti mangupe, jesi li živ i 
zdrav? — brzo amo, k meni!« 


BURATINO SE KONAČNO VRAĆA KUĆI 
ZAJEDNO S OCEM KARLOM, S MALVINOM, 
PIEROTOM | ARTEMONOM 


Neočekivana pojava Karla, njegov štap i namr- 
štene obrve utjerali su nitkovima strah u kosti. 

Lija Alisa zamakla je u gustu travu i dala se ta- 
mo u bijeg, zaustavljajući se samo zato, da počeše 
mjesto, kuda je dobila štapom. 

Mačak Basilio odletio je deset koraka i ljutito 
pištao kao probušena guma na kotaču. 

Duremar je podigao skut zelenog ogrtača i spu- 
stio se niz padinu, ponavljajući: 

»Ja ništa, ja muzikant.. .« 

No na strmom mu se mjestu omakla noga, sko- 
trljao se s velikom bukom i pao u baru. 

Karabas Barabas ostade stajati, gdje je bio. 
Samo je uvukao glavu među ramena, a brada mu je 
visjela kao kudelja. 

Buratino, Pierot i Malvina uspeli se na vrh. 
Otac Karlo uzimao je jednog po jednog u ruku i sva- 
kome je zagrozio prstom: 

»Dat ću ja vama, nevaljalci!« 

I metao ih pod kaput. 

Zatim se spustio nekoliko koraka niz padinu i 
prignuo se k nesretnom psu. 

Vjerni Artemon podigne m. i lizne ocu Kar- 
lu nos. 

Buratino u taj tren proviri imo kaputa. 

»Oče Karlo, mi bez psa ne idemo kući!« 

»E-he-he«, odvrati Karlo, »bit će to teško, ali 
donijet ću kući već nekako i vašeg psića!l« ' 

Prebaci Artemona preko ramena i pušući pod 
teškim teretom uspne se na vrh, gdje je još uvijek 
stajao Karabas Barabas s oborenom glavom i izbu- 
ljenim očima. 

»Lutke su moje«, progunđa. 

Otac Karlo oštro mu odvrati: 

»Eh, ti! S kim si se to spleo pod stare dano —_ 
s nitkovima, koje pozna cijeli svijet, s Duremarom, s 
Mačkom i s Lijom! Mališima ne date mira. Trebali 
biste se stidjeti, doktore!« 

| Karlo zakoraca cestom prema gradu. 

Karabas Barabas pođe za ira sbonene glave. 

»Lutke su moje, vrati mi ih. 

»Nipošto ne vraćaj!« oglasi se Buratino, provi- 
rujući ispod kaputa. 

Hodali su tako i hodali. Prošli su gostionicu K 
tri piškora, gdje se na vratima klanjao ćelavi gostio- 
ničar, pokazujući objema rukama na tave, iz kojih 
je cvrčalo. Kraj vrata naprijed, natrag, naprijed, na- 
trag šetao je pijevac s oskubenim repom i ogorčeno 
pričao o lopovluku Buratina, Koke su kokodakale 
potvrđujući: 

»Ah-ah, kakav strah! Oh-oh, naš kokot!« 

Karlo stupi na brežuljak, otkud se vidjelo more, 
namreškano mjestimice od vjetra, a na obali — sta- 
ro mjestance pješčane boje u žarkom suncu i platne- 
ni krov kazališta lutaka, 

Karabas Barabas stao je tri koraka iza oca Kar- 
la i mrmljao: 

»Dat ću ti za lutke sto zlatnika, vrati mi ih!« 

Buratino, Malvina i Pierot zaustave dah, čekali 
su, što će na to Karlo. 

On odvrati: 

»Ne! Da si dobar, prijazan redatelj kazališta, 
dao bih ti male čovječuljke badava. Ali ti si gori od 
krokodila. Ne dam ti ih, niti ih prodajem, nosi se!« 

Karlo se spusti s brežuljka i ne obazirujući se 
više na Karabasa Barabasa stupi u mjestance. 

Tamo je na praznom trgu nepomično stajao 
stražar. Od vrućina i dosade objesili mu se brci, 
kapci mu se slijepili, a nad trobridim šeširom kru- 
žile su muhe. 

Karabas Barabas najednom turi bradu u džep, 
zgrabi Karla za ovratnik kaputa i poviče preko čita- 
VOg trga: 

»Drž'te lopova, ukrao mi lutke!« 

Ali stražar, izmoren vrućinom i dosadom, nije 
se ni maknuo. Karabas Barabas priskoči k njemu, 
tražeći da odvede Karla u zatvor. 

»A tko si ti?« zapita lijeno stražar. 

»Ja sam doktor marionetskih znanosti, redatelj 
glasovitog kazališta, vitez najvišeg reda, dobar pri- 
jatelj tarabarskog kralja, sinjor Karabas Barabas.« 

»Samo ne viči tu na mene«, odvrati mu stražar. 

I dok se Karabas Barabas natezao s njim, otac 
Karlo, žurno lupajući štapom po kaldrmi, dođe do 
kuće, u kojoj je stanovao. Otvori vrata polutamne 
sobice pod stubištem, skine Artemona s ramena, po- 
loži ga na krevet, ispod kaputa izvuče Buratina, 
Malvinu i Pierota i posadi ih kraj sebe na stol. 

Malvina odmah progovori: . 

»Oče Karlo, prije svega posvetite pažnju boles- 
nom psu. Dječaci, brzo se umijte.. .« 

Najednom očajno zalomi rukama. 

»A moje haljinice! Moje nove cipelice, moje li- 
jepe vrpce ostale su na dnu jame u čičku.« 

»Ne smeta,« reče Karlo, »navečer ću poći tamo 
i donijeti tvoje zavežljaje.« 

Oprezno skine povoje s Artemonovih nogu. Po- 
kazalo se, da su rane gotovo već zarasle, a pas se 
nije mogao micati samo zato, što je bio gladan. 

»Tanjurić rezanaca i košćicu s mozgom« zaste- 
nje Artemon, »i spreman sam porvati se sa svima 
psima u gradu.« 

»Aj, aj, aj,« jadao se Karlo, »a ja nemam u kući 
— ni mrvice, a u džepu ni novčića.« 

Malvina žalosno zajeca: Pierot je razmišljajući 
trljao šakom čelo. 

»Idem na ulicu deklamirati stihove, a prolaznici 
će mi dati hrpu novaca.« 

Karlo zavrti glavom: 

»l ostat ćeš preko noći u stražarnici radi skitnje 
i prosjačenja.« : 

Svi osim Buratina klonuše duhom. Samo se Bu- 
ratino vrtio i lukavo smješkao. 

»Djeco, dosta plača!« Skoči na zemlju i izvuče A: 
nešto iz džepa. »Oče Karlo, uzmi batić i skini sa 
zida staro platno!« 

Karlo se začudi. . 

»Zašto želiš, sinko, da skinem sa zida tu krasnu 
sliku? Zimi gledam na nju i zamišljam, da je to 
prava vatra, a u kotliću prava ovnovina s češnjakom 
i odmah mi je malo toplije.« 

»Oče Karlo, dajem ti časnu riječ lutke — da ćeš 
imati pravu vatru u ognjištu, pravi željezni kotlić i 
pravu ovnovinu. Samo skini to platno!« 

: Buratino je to rekao s takvom sigurnošću, da 
se otac Karlo počešao za uhom, zavrtio glavom, 
uzdisao, uzdisao — ali ipak uzeo kliješta i batić pa 
stao skidati platno. Iza njega je, kako već znamo, 
bilo sve prevučeno paučinom, u: kojoj su visjeli ne- 
pomični pauci. Wa 4 

Karlo pomnjivo odstrani paučinu. Tada se uka- 
žu omanja vratašca od tamne hrastovine. Na sva 
četiri ugla bila su urezana nasmijana lica, a u srije- 
di — čovječuljak s dugim nosom, kako pleše. 

Kad su otrli sa nj prašinu, Malvina, Pierot; otac 
Karlo i gladni Artemon povikaše svi u jedan glas: 

»To je slika i prilika samoga Buratina!« 





»I meni se tako čini«, reče Buratino, premda mu 
se ništa slično nije činilo, i sam se čudio. »A tu je 
ključ od tih vratašca! Oče Karlo, otvori... .« 

»Ta vratašca i taj zlatni ključić«, reče Karlo, 
»izradio je vrlo davno neki vješti majstor. Pogledaj- 
mo, što je za vratima.« 

Metnuo je ključić u ključanicu i okrenuo... Ču- 
la se tiha, vrlo ugodna glazba, kao da sviraju or- 
gulje. 

Otac Karlo gurne vrata. Otvorila su se polako, 
škripeći. 

U taj tren čuli se žurni koraci pod prozorom i 
bučni glas Karabasa Barabasa: 

»U ime tarabarskog kralja — uhapsite starog 
varalicu Karla!« 


KARABAS BARABAS PROVALJUJE U SOBICU 
POD STUBIŠTEM 


Karabas Barabas, kako znamo, veoma se trudio 
nagovoriti pospanog stražara, da uhapsi Karla. Kad 
nije ništa postigao, pošao je dalje ulicom. 

Njegova rasčupana brada zadjevala se o pr 
i suncobrane prolaznika. 

Teturao je i cvokotao zubima. Za njim su se sku- 
pljali dječaci, prodorno zviždali i bacali na nj gnjile 
jabuke. 

Karabas Barabas otrča k načelniku grada. To- 
ga vrućega dana sjedio je načelnik u vrtu kraj vodo- 
skoka, samo u kupaćim gaćicama, i pio limunadu. 

Načelnik je imao šest brada, a nos mu se gubio 
u ružičastom licu. Za njegovim leđima, pod lipom, 

četiri sumorna stražara neprestano su otvarala boce 
s limunadom. 

Karabas Barabas pade pred načelnika na kolje- 
na i razmazujući bradom suze po licu, zarida: 

»Ja sam nesretni siromašak, uvrijedili su me, 
okrali me i istukli . . .« 

»Tko te, siromašku, uvrijedio?« teško dišući za- 
pita načelnik. 

»Najgori neprijatelj, stari verglaš Karlo. Ukrao 
mi tri najbolje lutke, želi spaliti moje glasovito ka- 
zalište, zapalit će i opljačkati cijelo mjesto, ne date 
li ga odmah uhapsiti.« 

Da bi potkrijepio svoje riječi, Karabas Barabas 
izvuče šaku zlatnika i saspe ih u načelnikovu cipelu. 

Ukratko, tako je dugo govorio i lagao, dok pre- 
strašeni načelnik ne zapovjedi četirma stražarima 
pod lipom: 

»Idite za uvaženim siromaškom i učinite sve, 


što je potrebno u ime zakona!« 


Karabas Barabas otrča s četiri stražara do Kar- 
love sobice i poviče: 

»U ime tarabarskog kralja — uhapsite zločin- 
ca i nitkova!« 

Ali vrata su bila zaključana. 

Iz sobice se nitko nije odzivao. Karabas Bara- 
bas zapovjedi: 

»U ime tarabarskog kralja — provalite vrata!« 

Stražari upriješe, nagnjila se polovina vrata 
otrgnu od vratnica, a četiri hrabra stražara, zveke-. 
ćući sabljama, bučno padnu u sobicu pod stubištem. 

Bilo je to upravo u času, kad je kroz tajna vrata 
u zidu, zgrbljen, odlazio Karlo. 

Bio je posljednji. Vratašca se — 

»Dzin .. .« I 
zatvore. Tiha je glazba prestala. U sobici pod stubi- 
štem ležali su samo blatni povoji i strgano platno s 
naslikanim ognjištem. 

Karabas Barabas priskoči k tajnim vratašcima, 
stade lupati po njima šakama i poplatima. 

»Tra-ta-ta-ta!« 

Ali vratašca su bila čvrsta. 

Karabas Barabas se zatrči i baci stražnjicom na 
vratašca. ' 

Vratašca nisu popustila. 

Zatopće na stražare. ' 

»Razbijte ta prokleta vratašca u ime tarabar- 
skog kralja.« 








Stražari se opipavali — jedan je imao otečen 
nos, drugi opet kvrgu na čelu. 

»Ne, pretežak je to posao«, odvratili su i pošli 
reći načelniku grada, da su učinili sve po zakonu, ali 
da starom verglašu sigurno pomaže sam đavo, jer 
im je umakao kroz zid. 

Karabas Barabas čupao si bradu, bacio se na 
pod i stao tuliti, zavijati i valjati se po praznoj .so- 
bici pod stubištem, kao [ud.' 


ŠTO JE BILO ZA TAJNIM VRATIMA 


Dok se Karabas Barabas valjao kao lud i čupao 
bradu, Buratino se prvi, za njim Malvina, Pierot, 
Artemon i posljednji — otac Karlo, spuštao po str- 
mim kamenitim stubama u podzemlju. 

Otac Karlo držao je ostatak svijeće, koje je ti- 
travi plamičak bacao velike sjene Artemonove dla- 
kave glave ili ispružene Pierotove ruke, ali nije mo- 
gao osvijetliti tamu, u koju su vodile stube. 

Malvina se štipala za uši, da ne brizne u plač. 

Pierot je kao uvijek, bilo kamo pošao, slagao 
stihove. . “ 


Po zidovima plešu 
grozne sjene duge, 
prestrašit nas ne će, 
neka straše druge!... 


Buratino je pretekao sve ostale, duboko dolje 
jedva se nazirala njegova bijela kapica. 

Najednom je tamo nešto zasiktalo, palo, kotr- . 
ljalo se, i čuo se Buratinov žalosni glas: ds 

»Brzo, u pomoć!« 

Artemon smjesta, zaboravivši svoje rane i glad, 
odgurne Malvinu i Pierota, i baci se kao strijela do- 
lje po stubama. 


Zubi škljocnu. Neka životinja gadno zacviči. 


Sve utihne. Samo je Malvini tuklo srce glasno 
kao budilica. ' 

Široki trag svijetla osvijetlio je odozdo stubište. 
Plamičak svijeće, koju je držao otac Karlo, požuti. 

»Pogledajte, pogledajte, brzo!« poviče Buratino. 

Malvina je — natraške — hitro stupala sa ste- 
penice na stepenicu, a za njom poskakivao Pierot. 
Posljednji je išao pogrbljeno Karlo i neprestano gu- 
bio svoje cokule. 

Dolje, tamo, gdje su svršavale strme stepenice, 
sjedio je na kamenom oplošju Artemon. Oblizivao 
se. Do nogu mu je ležao pregrizeni štakor Šušara. 

Buratino podigne obim rukama trulu zavjesu, 
koja je prekrivala otvor u kamenom zidu. Otuda je 
dopiralo modrikasto svijetlo. 

Prvo, što su ugledali, kad su prošli kroz otvor, 
bile su raspršene zrake sunca. Padale su s nadsvo- 
đenog stropa kroz okruglo okno. 


Široke trake svijetla, u kojima je titrala prašina, 
osvjetljavale su mjesto od žutoga mramora. U sre- 
dini stajalo je neobično krasno kazalište lutaka. Na 
zastoru se blistala zlatna kukasta strijela. 


S obje strane zastora stršala su dva četverobri- 
da tornja, obojadisana tako, kao da su sagrađena od 
malih opeka. Visoki krovovi od zelenog lima lijepo 
su blistali. | ' 

Na lijevom tornju bio je sat s bakrenim kazalj- 
kama. Na tabli za brojeve kraj svakog broja bilo je 
naslikano nasmijano lice dječaka i djevojčice. 

Na desnom tornju — bio je okrugli prozorčići 
od bojadisanih stakala. 

Nad tim prozorčićem, na krovu od zelenoga li- 
ma, sjedio je Cvrčak. Dok su svi još stajali otvorenih 
usta pred prekrasnim kazalištem, cvrčak progovori 
polako i jasno: 


»Rekao sam ti, Buratino, da te čekaju grozne 
opasnosti i strašne pustolovine! Dobro, da je sve to 
sretno svršilo, ali moglo je svršiti i drugačije... 
Tako... .« 

Cvrčak je imao starački i malko zlovoljni glas, 
jer je Buratino bacio jednom na nj batić, pa usprkos 
svoje duboke starosti i prirođene dobrote nije mo- 
gao zaboraviti te nezaslužene uvrijede. Zato ništa vi- 
še ne reče, zatrepta brčićima, kao da trese sa njih 
prašinu, i polako zađe nekamo u pukotinu — dalje od 
svjetske buke. 

Otac Karlo reče: 

»A ja sam mislio, da ćemo naći tu najmanje 
hrpu zlata i srebra, a našli smo samo staru igračku!« 

Pristupi k satu ugrađenom u toranj, pokuca 
noktom po tabli za brojeve, i jer je nedaleko na ča- 
vliću visio ključić, uzme ga i navije sat. 

Začuo se glasni tik-tak. Kazaljke se pomaknu. 
Velika se kazaljka približila k broju dvanaest, mala 
k broju šest. U tornju je nešto zaštropotalo i za- 
siktalo, Sat je zvučno odbio šest. 

U taj se upravo čas otvori prozorčić od šarenih 
stakala na desnom tornju, iskoči šarena ptičica i 
zatreptavši krilima otpjeva šest puta: 


»K nama — k nama — k nama — k nama — k 
nama — k nama!« 


Ptičica se sakrila, prozorčić se zatvorio i za- 
svirao organac. Zastor se digao. Nitko, pa ni otac 
Karlo, nikad nije vidio tako lijepu opremu. 


Na pozornici je bio vrt. Na majušnim stablima 
sa zlatnim i srebrnim lišćem pjevali su čvrci, veliki 
kao nokat. Na jednom stablu visjele su jabuke, a ni 
jedna od njih nije bila veća od goruščina zrna. Pod 
drvećem šetali su paunovi i protežući se kljucali u 
jabuke. Na livadi su poskakivala i rvala se dva koz- 
lića, u zraku su lijetali leptiri, jedva vidljivi. 

Tako je prošao časak. Čvorci umuknuše, pau- 
novi i kozlići nestadoše u pobočnim ulicama. Drveće 
nestade u tajnoj provaliji ispod pozornice. 

U pozadini stade ploviti prozirna prevlaka. Po- 
kazalo se krasno sunce nad pješčanom pustinjom. 
Slijeva i zdesna, iz pobočnih kulisa, izbile su poviju- 
še, slične zmijama, a na jednoj od njih uistinu je 

visio udav. Na drugoj se ljuljala, prihvaćena repo- 
vima, obitelj majmuna. 

To je bila Afrika. 

. Pustinjom su pod crvenim suncem prolazile ži- 
votinje. 

U tri skoka pretrčao je pozornicu lav sa sna- 
žnom grivom. Nije bio možda veći od mačeta, ali je 
ipak bio strašan. 

Gegajući korakom prošao je na zadnjim nogama 
baršunasti medvjed sa suncobranom. 

Prošao je gadni krokodil, čije su se male jadne 
očice pričinjale prijaznima. Ali Artemon mu ipak 
nije vjerovao i zarežao je na nj. 

Proskakao je nosorog, koji je za svaku sigur- 
nost imao na oštrom rogu nataknutu gumenu loptu. 

Pretrčala je žirafa, slična ispruganoj, rogatoj 
devi, istežući vrat, koliko je samo mogla. 

Zatim je došao slon, prijatelj djece — mudar, 
dobroćudan — vrtio repićem, u kojem je držao bon- 
bon, omotan u papirić, 

Posljednja se pokazala strašno prljava divlja 
hijena. Artemon je zalajao i bacio se na nju, a otac 
Karlo s mukom ga je odvukao za rep s pozornice. 

Životinje su prošle. Sunce se najednom ugasilo. 
U tami se neke stvari spustile odozgo, druge došle s 
boka. Odjeknuo je zvuk, kao da netko prelazi guda- 
lom po. strunama. 

Zapalile se ulične svjetiljke. Na pozornici bio je 
gradski trg. Vrata kuća otvarala su se, izlazili su 
sićušni ljudi i ulazili u tramvaj. Vozar je zazvonio, 
drugi okrenuo ručicu, neki se dječak objesio odo- 

strag, stražar zafićukao — i već je tramvaj nesta- 
jao pobočnom ulicom među visokim kućama. 

. Provezao se biciklista na kotaču, koji nije bio 
veći od četvrtine listića zidnog kalendara, - 

Po trgu prođe sladoledar sa svojim kolicima. Na 
balkonima kuća pojaviše se djevojčice i mahnuše mu, 
ali sladoledar je samo odmahivao rukom i govorio: 

»Sve su mi pojeli, dođite drugi put!« 

Nato je zastor pao, a na njemu je opet zablistala 
zlatna kukasta strijela. 

Otac Karlo, Malvina i Pierot nisu u mogli doći k 
sebi od čuda. Buratino turi jednu ruku u džep, dru- 
gom se počeše po nosu i reče hvalisavo: 

»No što — jeste li vidjeli? Dakle ipak nije bilo 
uzalud, što sam se močio u blatu kod tetke Tortile. . 
U tom kazalištu igrat ćemo komediju — znate ko- . 
ju? — Zlatni ključić ili Neobične pustolovine Bura- 
tina i njegovih prijatelja. Karabas Barabas puknut 
će od bijesa!« 

Pierot.si trljao šakama naborano čelo. 

»Ja ću napisati tu komediju u Alsjnisv stihovi- 
ma!« 

> »Ja ću prodavati sladoled i ulaznice«, reče Mal- 
vina. »Dopustite.li mi, pokušat ću igrati ulogu do- 
brih djevojčica. . .« 

»Čekajte, djeco, a kad ćete učiti ?« zapita: otac 
Karlo. 

Svi mu odgovoriše u jedan glas: 

»Učit ćemo ujutro... A navečer ćemo igrati u 
kazalištu.« 

»Vrlo dobro, djeišeć.« reče otac Karlo, »a ja ću 
svirati na organcu, da razveselim cijenjenu publiku, 

a budemo li putovali po Italiji od mjesta do mjesta, 
timarit ću konje i kuhati bravetinu na češnjaku.« 

. Artemon je slušao s podignutim uhom, vrtio 
glavom i blistavim očima gledao svoje drugove, kao 
da pita: a što će on raditi? . 

Buratino reče: 

»Artemon će biti čuvar garderobe, dat ćemo mu 
ključić od skladišta. Za vrijeme predstave može pred- 
stavljati iza kulisa rikanje lava, soptanje nosoro- 
ga, škljocanje zubi krokodila, zavijanje vjetra — to 
će brzo vrtjeti repom — i druge potrebne zvukove.« 

»No, a ti, a ti, Buratino?« pitali su svi. »Što ćeš 
ti biti u kazalištu?« 

»Ludice, ja ću igrati u komediji sam sebe i po- 
stat ću slavan po čitavom svijetu.« 


NOVO KAZALIŠTE LUTAKA DAJE PRVU 
ž PREDSTAVU 


Karabas Barabas sjedio je kraj ognjišta vrlo loše 
volje. Mokre cjepanice jedva su gorjele. Na ulici je 
lijevalo kao iz kabla. Kroz trošni krov kazališta lu- 
taka curilo je. Lutkama su se ukočile ruke i noge, 
na probama nije htio nitko igrati, pa ni pod prijet- 
njom kandžije sa sedam trakova. Lutke već treći dan 
nisu ništa jele i sumnjivo se međusobno dogovarale, 
viseći na čavlićima u skladištu, 

Od jutra se nije prodala ni jedna ulaznica za 
kazalište. Ta tko bi i išao. gledati dosadnu igru'i gla- 
dne, poderane glumce Karabasa Barabasa? 

Na gradskom tornju odbilo je šest sati. Karabas 
Barabas zaviri natmuren u gledalište — bilo je pra- 
zno. 

»Neka đavo nosi sve uvažene gledaoce,« zamr- 
mlja i izađe na ulicu. Izađe, pogleda, zatrepeće i 
razjapi usta, da mu je u njih lako mogla uletjeti ci- 
jela vrana. ue 

Nasuprot njegovom kazalištu, pred velikim no- 
vim platnenim šatorom, stajalo je mnoštvo ljudi, 
koje nije smetao ni oštar vjetar, što je puhao s mora. 

Nad ulazom u šator stajao je na skeli dugonosi 
čovječuljak u kapici, trubio na promuklu trubu i ne- 
što dovikivao. 

Gledaoci su se smijali, pljeskali i mnogi ulazili. 

Karabasu Barabasu pristupi Duremar, zaudara- 
jući blatom više nego ikada. PE 

»E-he-he,« reče skupivši kiselo lice, »posao s 
ljekovitim pijavicama ne vrijedi ništa. Idem k njima 
da pogledam,« pokaže Duremar na novi šator, »za- 


133 





molit ću ih, da mi dopuste upaljivati svjećice i mesti 
pod.« i 


»Čije je to prokleto kazalište? Otkud se tu na- 
šlo?« zagrmi Karabas Barabas. mob 

»To su lutke same otvorile kazalište lutaka Stri- 
jelu, same pišu komade i same igraju.« 

Karabas Barabas zaškrguće zubima, povuče se 
za bradu i uputi k novom platnenom šatoru. 

Nad ulazom, kraj njega, vikao je Buratino: 

»Prva predstava zabavne i dirljive komedije iz 
života drvenih ljudi. Istinita igra o tom, kako smo 
pobijedili sve svoje neprijatelje dosjetljivošću, odvaž- 
nošću i prisutnošću duha. ..« ' 

Na ulazu u kazalište lutaka u staklenoj kućici 
sjedila je Malvina s krasnom vrpcom u plavoj kosi i 
jedva je dospijevala izdati ulaznice posjetiocima, koji 
su željeli vidjeti veselu komediju iz života lutaka. 

Artemon je vukao za rep iz šatora liju Alisu, 

Otac Karlo u novom baršunastom kaputu svirao 
koja se tamo potkrala bez ulaznice. 
je na organcu i veselo namigivao cijenjenoj publici. 

Mačak Basilio, također bez ulaznice, dospio je 
još pravovremeno uteći i sada sjedi na stablu na kiši, 
gledajući dolje bijesnim pogledom. : 

Buratino nadme lice i zatrubi u promuklu 
trubu: : 

»Predstava počinje!« 

| strči po stubama, da zaigra prvu scenu kome- 
dije, gdje siromah otac Karlo izrezuje od cjepanice 
drvenog čovječuljka, ne sluteći, da će mu to donijeti 
sreću. 

Posljednja je ušla u kazalište kornjača Tortila, 
držeći u ustima počasnu ulaznicu na pergamenu sa 
zlatnim ružicama. 

Predstava je počela. Karabas Barabas vratio se 

natmuren u svoje prazno kazalište. Uzeo je kandžiju 
sa sedam trakova. Otvorio vrata skladišta. . 
»Odučit ću vas ja, dangube, ljenčariti!« zaurla 
bijesno. »Naučit ću vas mamiti k meni publiku!« . 
Zapucketa kandžijom. Ali nitko mu ne odgovori. 
Skladište je bilo prazno. Na čavlima visjeli su samo 
ostaci užeta, i ba 
Sve lutke — i Harlekin, i djevojčice u crnim ma- 
skama, i čarobnjaci u čunjastim kapama sa zvijezda- 
ma, i grbavci s nosovima kao krastavci, i crnci, i 
psići — sve, sve su lutke utekle Karabasu Barabasu. 
Strašno psujući istrča iz kazališta na ulicu. Vi- 
dio je, kako zadnji od njegovih glumaca bježe preko 
lokvica u novo kazalište, gdje je veselo svirala gla- 
zba, razlijegao se smijeh i pljesak. ' 
Karabas Barabas dospio je zadržati samo papir- 
nato psetance s pucetima mjesto očima. Ali odneku- 
da je nasrnuo Artemon, oborio ga, istrgao mu pse- 
tance i otrčao s njim u šator, gdje je iza kulisa bila 
pripravljena bravetina na češnjaku za gladne glum- 
ce. : 


A Karabas Barabas ostade sjediti u lokvi na kiši, 

